Taloushallinto | Norlic\nTilitoimiston valinta voi olla ratkaiseva yrityksen menestykselle\nUlkoista rutiinit ja pysy perillä yrityksesi kannattavuudesta ja kassavirrasta\nYrityksen taloushallinto kannattaa useissa tapauksissa ulkoistaa ammattilaiselle. Näin voi keskittyä omaan ydinosaamiseensa ja välttyä turhalta stressiltä. Taloushallinnon antaminen tilitoimiston hoitoon on myös taloudellisesti järkevää. Asiantuntija osaa huomioida esimerkiksi erilaiset verohyödyt.\nTaloushallinnon tehtävänä on mahdollistaa yrityksesi kannattava kehittyminen. Tilitoimistokumppanina huolehdimme tästä ja tuotamme raportointia päätöksenteon tueksi. Autamme yrittäjää, olemme myös sparrauskumppani, neuvomme ja konsultoimme esimerkiksi verosuunnittelussa.\nModernit ja tehokkaat työkalut säästävät yrittäjän aikaa. Tilinpäätökset ja muut raportit valmistuvat nopeasti ja olet koko ajan perillä yrityksesi taloudellisesta tilanteesta. Monipuolinen ja jopa reaaliaikainen seuranta on menestyksen avain nykyajan nopeasti muuttuvassa maailmassa.\nAnna meidän auttaa ja voit itse keskittyä olennaiseen.\nKaikkea ei tarvitse opetella kantapään kautta\nrinnalla jo alkumetreiltä\n– aloittavan yrittäjän korvaamaton apu ja tuki\nOlet ehkä kuullut sanottavan, että tilitoimiston aloittavan yrittäjän tärkein kumppani. Mieluiten se kulkee mukana jo yritystoiminnan ensiaskelista alkaen. Tämä kumppanivalinta kannattaa ottaa vakavasti – se on aloittavan yrittäjän tärkein suhde.\nAloittelevalla yrittäjällä on paljon muistettavaa, ja siksi me voimme olla tärkeä apu yrittäjätoiminnan alkumetreillä. Tilitoimisto kannattaa nähdä kustannusten sijasta arvokkaana investointina tulevaisuuteen.\nMe olemme aloittavan yrittäjän sparraaja ja tuki, jonka puoleen voi aina kääntyä.\nValitse uuden yrittäjän Starttipaketti ja voit itse keskittyä oman liiketoimintasi kehittämiseen ja kasvattamiseen. Saat hyvät perustyökalut, joilla pääset alkuun. Kokonaisuutta muokataan tarpeiden mukaan yritystoiminnan kehittyessä. Olemme kulkeneet lukemattomien aloittelevien yritysten rinnalla – ja autamme erittäin mielellämme sinutkin alkuun!\nAsiantuntijamme auttavat, otathan yhteyttä.\nLöydä lähin toimisto! Hae tietokannastamme henkilöstömme ja toimistomme:\nNorlic on osa\nPDF-muotoisia sähköpostin liitteenä lähetettäviä laskuja voitte toimittaa osoitteeseen:


Unelmien - ja muistojen - uimaranta Kirkkoniemeen\nMillainen ranta, siitä pääsee keskustelemaan huomisessa perhetapahtumassa Pitäjäntuvalla.\nPuhdas Tohmajärvi -yhdistys on valmistellut - useiden ihmisten ja tahojen toivomaa - uimarannan kunnostamista seurakunnan omistamalle Pitäjäntuvan ja kirkkomaan alapuolella olevalle rannalle, jossa moni tohmajärveläinen muistaa käyneensä uimassa aikaisempina vuosikymmeninä.\nSeurakunta on luvannut ranta-alueen korvauksetta käyttöön ja hanketta on tarkoitus työstää tämän ja ensi vuoden aikana mm suunnittelulla ja hankerahoituksen hankkimisella.\nKunnanjohtaja Olli Riikonen kutsui tulevaan uimarantaan niitto- ja raivaustalkoot viime tiistaiksi. Ja kutsu tehosi: Paikalla oli kolmisen kymmentä ahkeroijaa, jotka hiki otsalla ja iloisin mielin avasivat risukon tukkiman maiseman tulevan uimarannan pohjaksi.\n– Vähintäänkin reitti uimapaikalle ja pukukopit, Olli Riikonen lupaili esittelyssään, mutta jos rahoitusta saadaan, niin mikä ettei vaikka koko rannan pituinen hietikko, hän visioi.\nRiikosen toiveena on myös saada Tohmajärven kuntakeskus pois niiden harvojen Suomen kuntakeskusten joukosta, joista matkaa lähimmälle yleiselle uimarannalle on yli kymmenen kilometriä.\n– Toivon mukaan rakentamisen tositoimiin päästään jo keväällä 2018. Hyvällä yhteistyöllä kunnan, seurakunnan ja yhdistyksemme kesken valmista on ”uimakaudella 2019”, Puhdas Tohmajärvi ry:n puheenjohtaja Yrjö Tolvanen uskoo.\nHyvä alku ainakin on, sillä Tolvanen sai kuulutta talkooväelle hänen syntymäpäiviensä lahjakeräykseen kertyneen Unelmien uimarantaan suunnattuna yli 6 000 euroa.\nMILLAINEN Unelmien uimaranta sitten voisi olla? Siitä on mahdollisuus keskustella Puhdas Tohmajärvi -yhdistyksen kesän huipentavassa rennossa perhetapahtumassa Tohmajärven Pitäjäntuvalla huomenna.\n– Koululaisten kesäloman viimeisen lauantai-iltapäivän ohjelmassa on monia mielenkiintoisia ja hauskoja ohjelmia, joista löytyy varmasti sopivaa ohjelmaa niin vauvoille kuin vaareillekin, niin pienille tytöille kuin mummeillekin, Yrjö Tolvanen kertoo.\nKaiken kukkuraksi kunnanjohtaja haastaa ”Ollin uinnissa” halukkaat pieneen uimakisaan Pappilan rannasta Kirkkomaan rantaan periaatteella ”kaislikko kiertäen eikä kävellen!”.\nTapahtumassa voi myös tutustua toteutuneisiin ja suunnitelmiin tuleviin hankkeisiin Tohmajärven puhtaammaksi tulevaisuudeksi. Esillä on myös arkistokuvia Kirkkoniemestä ilmasta ja maasta vuosilta 1926, -33 ja -41.\n– Jos pääsisimme ensimmäisen kerran yhdistyksen kaksivuotisessa historiassa yli 100:n osallistujan väkimäärään yhdessä tilaisuudessa, Yrjö Tolvanen kutsuu väkeä.


YES julkaisee seuraavan albuminsa "The Quest" lokakuussa - KaaosZine\nKirjoittanut Konsta Hietaniemi - 8.7.2021\nProgeveteraani YES on saanut valmiiksi uusimman studioalbuminsa, joka kantaa nimeä ”The Quest”. Levy julkaistaan 1. lokakuuta InsideOutMusicin / Sony Musicin kautta. Kappaleet kirjoitettiin vuosien 2019 ja 2020 aikana, ja levyllä kuullaan myös bändin livekokoonpanosta tuttua perkussionisti Jay Schellenia.\nAlla levyn kappalelista ja kansikuva:\nProgelegenda Yesin rumpali Alan White on kuollut 72 -vuotiaana\nEnglantilaisen progelegenda Yesin rumpalina tunnettu Alan White on menehtynyt 72-vuotiaana. Whiten vaimo Gigi vahvistaa asian sosiaalisessa mediassa. ”Alan White, rakas aviomies, isä ja isoisä, kuoli 72-vuotiaana Seattlen alueella sijaitsevassa kodissaan 26. toukokuuta 2022 lyhyen sairauden jälkeen. Koko elämänsä ja kuuden vuosikymmenen mittaisen uransa ajan Alan oli monille ihmisille monta asiaa: hän oli faneille ympäri maailmaa…\nKings Of Leonin kahdeksas albumi ”When You See Yourself” herättää nostalgisia tunteita ajattoman ja orgaanisen soundinsa ansiosta\nYhdysvaltalaisen vaihtoehtorockin suurnimi Kings Of Leon julkaisi maaliskuun alussa kahdeksannen studioalbuminsa. ”When You See Yourself” jatkaa yhtyeen tuttua, rento-otteisen mutta ammattitaitoisen rockin linjaa, joka onnistuu koukuttamaan kuulijansa aina yhtä vakuuttavasti. Kun tutustuin Kings Of Leoniin lukioikäisenä, muistan, että jo tuolloin yhtyeen soundissa oli jotakin mystisen kiehtovaa, mitä en osannut pukea sanoiksi, mutta silti jokin veti…\n”Medicine At Midnight” on vuonna 1994 toimintansa aloittaneen rock-legenda Foo Fightersin kymmenes studioalbumi. Sen julkaisua pohjustettiin kolmella singlejulkaisulla: ”Shame Shame”, ”No Son Of Mine” ja radioissakin parhaillaan soiva, yhtyeen nokkamies Dave Grohlin tyttärelleen Harperille omistama ”Waiting On A War”. Albumin tuottajana toimi Greg Kurstin yhdessä yhtyeen kanssa, äänitti Darrell Thorp ja miksasi Mark ”Spike” Stent.…\nRockveteraani Cheap Trick julkaisemassa uuden albumin huhtikuussa: ensimmäinen single ”Light Up the Fire” kuunneltavissa\nYhdysvaltalainen rockin veteraani Cheap Trick on julkaisemassa seuraavan ”In Another World” -nimisen albuminsa huhtikuun 9. päivä Sony Musicin kautta. Bändin tuleva albumi on järjestyksessään sen 20. studioalbumi, ja levyltä ensimmäisenä singlenä on nyt kuunneltavissa kappale nimeltä ”Light Up the Fire”, jonka voit kuunnella tästä: Kappalelista: 1. Here Comes the Summer 2. Quit Waking Me Up…\nWardruna on julkaissut lyriikkavideon kappaleestaan ”Skugge” (”Varjo”), joka on viimeisin singlelohkaisu levyltä ”Kvitravn”. Uusi albumi julkaistaan 22. tammikuuta. Norjalaista folkia luovan yhtyeen keulakuva Einar Selvik kommentoi kappaletta seuraavasti: ”’Skugge’ feels particularly personal for it shifts the focus inwards. It is a song about shadows, echoes and the balance between seeking answers and wisdom internally and…


K L U B I: Klubi ke 17.10. klo 17.00. Tapani Kaakkuriniemi: VENÄJÄ - osa itää, länttä vai molempia?\nKlubi ke 17.10. klo 17.00. Tapani Kaakkuriniemi: VENÄJÄ - osa itää, länttä vai molempia?\nÄskettäin edesmennyt suuri fennomaani Aatos Erkko totesi Valituille Paloille v. 2005 antamassaan harvinaislaatuisessa haastettulussa mm. seuraavaa:\nVenäjällä on monia asioita, joita ei länsiajattelussa pidetä hyväksyttävinä tai miellyttävinä. Minä olen kuitenkin sitä mieltä, että Venäjä menee eteenpäin koko ajan ja että sillä on valtavat mahdollisuudet verrattuna Kiinaan. Monelle tulee vielä kylmä suihku Kiinan suhteen. Venäjä on osa Eurooppaa, Kiina ei ole. Se meidän täytyy muistaa.\nKeskiviikkona 17.10. vieraaksemme saapuu Tapani Kaakkuriniemi Aleksanteri-instituutista. Kysymys on siis Venäjästä.\n1800-luvun ajattelijat tiesivät, mihin Venäjä kuuluu. Tosin kukin tiesi sen omalla tavallaan. Slavofiili Nikolai Berdjajev kiteytti käsityksensä:\nVenäjä on kaikkein valtionvastaisin, kaikkein anarkistisin maa maailmassa. Ja Venäjän kansa on kaikkein epäpoliittisin kansakunta, joka on koskaan pystynyt panemaan maansa järjestykseen. Kaikki tosi venäläiset, kansalliset kirjailijamme, ajattelijamme ja kirjallisuusmiehet ovat olleet anti-etatisteja, eräänlaisia anarkisteja.\nKuinka anarkistinen Venäjä nykyään on? Kumpaa Venäjä on, autoritaarinen vai totalitaarinen valtio? Kuinka erilainen se on? Kuinka erilaisia me olemme katsoessamme Venäjää? Mihin Venäjää voi verrata? Filosofisten pohdintojen lomaan vilautamme Pussy Riotia ja huostaanottoja.\nAlustajana on Tapani Kaakkuriniemi, joka Helsingin yliopiston Aleksanteri-instituutin koulutuspäällikkönä yrittää saada nuorison ymmärtämään Venäjää, mutta ajattelemaan samalla itse. Hämärässä menneisyydessä Kaakkuriniemi oli Jyväskylässä mukana sivistysyliopistoliikkeessä (jonka ideat valuivat paljolti hukkaan) ja toimittamassa filosofista kulttuurilehteä Genesistä. Joutoaikanaan hän on akateeminen ay-aktivisti.\nKuvat: Otto Olavinen\nNimetön 23. lokakuuta 2012 klo 19.26\nMielestäni monet viisaat henkilöt puhuivat, että itse halusin olla kuunteluoppilaana.\nUrho Kaleva Kekkosen kanta nähdäkseni oli, että\ntosiasioita on Venäjän valtavuus sekä väestön ja voimavarojen suhteen Suomeen verrattuna sekä että se sijaitsee Suomen vieressä.\nSiis Suomi pieni ja naapuri iso tekijä maailmassa.\nOmassa elämässäni en pysty palaamaan menneeseen ja tarttumaan taakse jääneeseen aikaan. Poliitikan vaikeus lienee maailman tilanteen jatkuva muutos.\nSiis esimerkiksi suomenkielellä on helppo sofistisesti viisastella, vaan kansainvälisessä kanssakäymisessä täytyy keskustelun olla yksiselitteisesti ymmärrettävää, kun molempien puolten pöytäkirjojen pitää olla yhteneviä kielestä riippumatta.\nEsitelmässä tuli osittain esiin Tsaari Aleksanteri I:n rooli aikana, jolloin Pariisin Elyseellä oli Venäjän armeijaa Napoleonin tappioiden jälkeen.\nAleksanteri I tietääkseni loi Euroopan unionia pohjustavia ajatuksia, joita muut valtiot kuuntelivat vaan eivät tilaisuuteen tarttuneet.


Rauno Räsänen: PÄREITÄ: Tyhjyys ja reikä\nPosted by Rauno Rasanen at 11:33 PM\nTämä menee nyt jo ihan uunoiluksi, mutta laitetaan silti.\nMeillä on siis analysandum ['arvo'] ja analysans ['yhteiskunnallisesti välttämätön työaika'], ja tästä saamme synteettisesti [eli tavallaan informaatiota lisäävästi eli ei-triviaalisti?] mutta samalla tietysti a priori 'lisäarvon' ja vieläpä 'voiton suhdeluvun laskutendenssin' käsitteet*, joista jälkimmäisestä meillä totisesti on vain hyvin obscurantti käsitys :|\nVoimme siis turvallisin mielin todeta, että myös Marxin "oikeassa-oleminen" riippuu pitkälti siitä kontingentista seikasta, onko olemassa kapitalismia, josta hän voisi olla oikeassa.\n*En muuten uskaltaisi käyttää termiä käsite puolta mailia lähempänä Albert S. Kivisestä.\n28/3/12 3:08 AM\nLisäyksiä - viimeksi klo: 15.10.\nMinulla ei ole tarpeeksi tietoa koskien S. Albert Kivisen analyyttisen kielipelin sääntöjä, mutta mikä oleellisinta eipä minulla ole edes halua lähteä noita pelejä pelaamaan.\nAnalyyttinen filosofia pyörii kehässä. Haluaisin murtaa sen kehän toisaalta vaikenemalla, toisaalta siirtymällä heideggerilaisen kielen 'kirkkaaseen oscurantismiin' - esteettiseen poiesikseen taideteoksena.\nJos Kivisen analyysi ei käytä lainkaan filosofisia käsitteitä eli termejä, joilla on analyyttisessä kielipelissä etukäteen tiukasti määritelty metafyysinen ekstensio ja intensio, niin siinä tapauksessa Kivistä voisi tietysti kutsua hänen omaa teoria-asennettaankin mukailemalla trivialiteettien kehässä pyöriväksi common sense-metafyysikoksi.\nKaksi muuta metafyysisesti ei-käsitteellisen reflektion vaihtoehtoa olisivat matematiikka ja Heideggerin [sekä Nietzschen] paluu esisokraattiseen olemisen ihmettelyyn, joka mielletään vahvasti antiikin tragedian kautta, kun taas jo Platonista [universaalien hierarkisointi/priorisointi] mutta etenkin Aristoteleesta [syllogistinen metafysiikka/entelekheia] lähtevä perinne seuraa eräänlaista pelin logiikkaa.\nMaailma voidaan ymmärtää joko teatterina tai pelinä.\nTeatteri ja ylipäätään taide on valhe, joka kertoo totuuden.\nPeli on säännön seuraamista kohti tavoiteltua voittoa eli virheetöntä [kaiken] teoriaa - [esim. probabilistinen approksimaatio = tieto lähestyy Totuutta (miksei yhtä hyvin Valhetta?); kyseessä on skientistinen uskomus].\nLopulta kaikki pelaajat häviävät pelinsä aina [kosmisessa 'Pelissä' voi vain hävitä].\nNäyttelijä sen sijaan jatkaa unennäköään niin kauan kuin elämää riittää.\nTotuus on näyttelijälle/taiteilijalle unta, joka voidaan esittää ja tulkita, mutta jota ei voi todistaa analyyttis-tieteellisenä kielipelinä/ssä, ellei sitten tyhjyys ole 'verifioitavissa' [matemaattinen kehäisyys ja itseensä viittaavuus poissulkien] muutenkin kuin Plotinoksen 'Yhden' avulla - [tämä on minun nihilismini 'itämainen' perusta].\nKaikki työ ei ole yhteismitallista. Marx erehtyi. Mutta niin erehtyvät myös kapitalistit ja varsinkin uusliberaalit finansialistit yhteismitallistaessaan niin työn kuin energiantuotannonkin [mikä kasvattaa jälleen eriarvoisuutta etenkin rikkaan lännen/pohjoisen ja köyhän etelän välillä].\nMarxistit ja kapitalistit erehtyvät työn/töitten yhteismitallistamisessa tietenkin hieman eri syistä ja motiiveista.\nJussi Vähämäellä on tästäkin marxilaisuuden ongelmasta mielenkiintoista sanottavaa, vaikken koekaan pseudo-pluralistista [epäkoherenttia eli sekavaa] deleuzeläisyyttä [jatkuvan muutoksen analogisointia virtuaalina] kovin läheiseksi - [Foucault'n valta-analytiikka sen sijaan on tietyin varauksin jo hiukan eri juttu].\nMutta enhän minä toki luokkataistelua hylkää, vaikka marxilainen luokka-analyysi ei sekään sovellu enää nyky-yhteiskuntiin ilman radikaalia revisiota - olkoonkin, että työn ja pääoman ristiriita säilyy aina.\nPääoman ja työvoiman välillä ei ole olemassa ideaalista refleksiivistä tasapainoa. On vain ikuinen konflikti eli valtataistelu.\n28/3/12 3:11 PM\n"Kaikki työ ei ole yhteismitallista. Marx erehtyi."\nMitä oikeastaan tarkoitat työn yhteismitattomuudella?\n28/3/12 10:31 PM\nMissä olen väittänyt, että työ on yhteismitatonta? Sanoin vain, ettei kaikki työ/työt ole yhteismitallista.\nTsekkaas tuo - viimeistään 3.15 eteenpäin.\n28/3/12 10:57 PM\nTsekkasin. Kommenttikin on kehitteillä, mutta en usko että tämä ratkeaa kovin helposti. Palaan asiaan varmaan oman blogini puolella.\nTällä hetkellä aikani on harmillisen rajallista, kun yritän tosissani saada alemman tutkinnon valmiiksi. Muutaman opintopisteen laajuinen ruotsin kurssi osoittautui oikeastaan kovemmaksi palaksi kuin pari ylimääräistä lyhyttä sivuainetta.\nTuntuu vähän siltä kuin olisi joutunut uudelleen peruskouluun.\nSe olisi nyt oikeastaan tästä kiinni, ja sitten yhdestä "valinnaisesta" atk -kurssista. Tälle keväälle tarjontaa näyttää olevan enää vain englanninkielisen tilasto -atk:n verran.\nOli tarkemmin ajateltuna vähän hölmöä jättää kaikkein ikävimmät jutut näin myöhäiseen vaiheeseen.\n30/3/12 1:48 AM\n'Oli tarkemmin ajateltuna vähän hölmöä jättää kaikkein ikävimmät jutut näin myöhäiseen vaiheeseen.'\nNiinpä. Mutta jahkas pääset pakollisista roikkumaan jääneistä 'hanttiaineista', niin jo alkaa helpottaa myös siltä osin, että voit alkaa lukea enemmän sitä, mikä aidosti kiinnostaa.\nOn ihan mukavaa havaita, että edistyt. Älä kuitenkaan takerru liiaksi mihinkään sinänsä välttämättömään teoriaan. Teoria on pelkkä tienviitta jonnekin, mitä emme koskaan täysin tunne emmekä voi tuntea. Juuri nykyisyys [läsnäolo, presence] on meille teoreettisesti kaikkein tuntemattominta.\nBy the way - minulle ruotsin kieli on rakenteellisesti helpommin omaksuttavaa kuin englanti. Samoin tietysti saksa, vaikka en osaa kohtuullisesti muuta ulkomaan kieltä kuin englantia, koska ilman sitä ei kerta kaikkiaan pärjää, jos aikoo vähänkään laajemmin tutustua mihin tahansa asiaan.\nMitä työn yhteismitallisuuteen ja yhteismitattomuuteen tulee, niin siinä olemme tekemisissä todellisen arvoparadoksin ja ehkä jopa vakavan talouspoliittisen arvodilemman kanssa - olipa sitten kyseessä Marxin arvoteoria tai uusliberalismin valheelliset eli epätasa-arvoa lisäävät hyöty- ja hyödyke-kalkyylit.\nPitäisköhän lukea tämä:\nPerinnöttömien perinnettä eli Marxia ilman marxismia taustoittaa rahinoista ja kolinoista huolimatta ajatuksia herättävällä tavalla tämä:\nEn kuitenkaan ole deleuzeläinen autonomisti-anarkisti [mutta miksi ihmeessä en ole: kas siinä pulma nihilisti-individualistille ;\_] vaan pitäydyn edelleen institutionaalisen ja kurinalaisen muutoksen välttämättömyyteen luokkateorian lähtökohdista, vaikka totta kai pidänkin Vähämäen teoreettista 'purkulinjaus-asennetta' erinomaisen mielenkiintoisena. Tästä pitää keskustella niin vasemmalla kuin vähemmän vasemmalla.\nZizekin mielestä 'Difference et repetition' on filosofi-Deleuzea parhaimmillaan [virtuaalin logiikka], mutta Deleuzen Guattarin kanssa julkaisemat 'perversiivis-anarkistiset' metafora-runoelmat [RR:n kuvaus] Anti-Oidipus 1 ja 2 pitäisi polttaa [haha].\n30/3/12 6:59 PM


27.01.2020 klo 07:05, Ava\nNäkökyvytön Annabelle?. Annabelle pelkää sokeutuvansa täysin, kun hänen tervekin silmänsä on tulehtunut pahasti. Kun Christoph ja Joshua löytävät tyhjän sairaalahuoneen, on heidän huolensa suuri. Natascha on haltioissaan, kun hän kuulee pääsevänsä esittämään lyhyellä varoitusajalla kansallislaulun stadionille. Matkaan uhkaa kuitenkin tulla mutkia. Valentina toteaa, ettei Robertin mieltä ole syytä pahoittaa, joten hän pelastaa Evan tukalasta tilanteesta valkoisella valheellaan. Jessica ihmettelee Belan kaapin sisältöä. Saksalainen telenovela huippuhotellin omistajaperheen ja henkilökunnan mutkikkaista ja myrskyisistä ihmissuhteista.


Oululainen Hielo näyttää videolla, miten kuivajää puhaltaa lian, töhryt ja maalin – kemikaalittoman puhdistuksen teho perustuu lämpötilashokkiin | Kaleva\nKuivajääpuhallus on nopea, tehokas, kemikaaliton ja siisti tapa puhdistaa esimerkiksi graffititöhryt, noki, maali tai muu lika. Ilmaan haihtuva kuivajää sopii mainiosti käytettäväksi myös sisätiloissa.\nHielo Oy:n Matti Kullas poistaa kuivajääpuhalluksella valkolakkaa hirsitalon sisäseinistä Kiimingissä.\nOululaisen Hielo Oy:n toimitusjohtaja Matti Kullas kertoo, että puhdistusmenetelmänä kuivajääpuhallus perustuu lämpötilaeroihin ja paineeseen.\n”Kuivajääpuhallin kiihdyttää paineilman avulla 3 millimetrin kokoiset kuivajääpelletit yli 150 m/s nopeuteen. Puhalluksen -79-asteinen lämpötila jäädyttää lian ja saa sen halkeilemaan. Paineella puhdistettavaan pintaan sinkoutuvat kuivajääpelletit irrottavat jäätyneen lian”, hän kertoo.\nLämpötilashokin vaikutuksesta lika tai esimerkiksi maali varisevat pois pinnalta. Kuivajää taas häviää haihtumalla ilmaan eikä se sotke paikkoja.\n”Kuivajää puhalletaan puhdistettavaan pintaan vaunukompressorin luomalla paineella. Menetelmä on tehokas ja riittävän hellävarainen hirrelle ja puupinnoille. Se soveltuu erinomaisesti sisätiloihin sekä esimerkiksi tehtaisiin, tuotantotiloihin ja kaivoksiin”, Kullas selvittää.\nKuivajääpuhallus sopii käytettäväksi kaikilla pinnoilla ympäri vuoden.\nKuivajääpuhalluksen lisäksi myös hiekkapuhalluksia\nJos kuivajääpuhallus ei sovellu puhdistettavaan kohteeseen, Hielo tekee myös hiekkapuhalluksia. Kullas auttaa asiakasta vertailemaan, kumpi menetelmä sopii puhdistettavaan kohteeseen parhaiten.\n”Kuivajääpuhallus on ekologisempi ja kemikaaliton vaihtoehto. Kuivajääpuhalluksen kustannuksia laskee se, ettei siitä jää jätettä eikä menetelmä vaadi hiekkapuhalluksen tapaan kohteen huputtamista. Esimerkiksi kerrostalon huputtaminen ja telineiden rakentaminen huputuksen alle pitää ottaa huomioon kustannusvertailussa.”\nJoissain tapauksissa kuitenkin on parempi toteuttaa työ hiekkapuhaltamalla, koska se on tehokkaampi ja varmempi vaihtoehto tiettyihin kohteisiin. Esimerkiksi isojen taloyhtiöiden parveke- ja linjasaneerauksien puhallustyöt vaativat sen verran järeän puhalluksen, että hiekkapuhallus on siinä parempi kuin kuivajääpuhallus. "On hienoa, että pystymme tarjoamaan asiakkaillemme molemmat puhallus menetelmät."\nKuivajääpuhallus sopii mainiosti esimerkiksi pinttyneen lian, maalin, graffitien ja sammaleen poistoon. Menetelmä sopii erinomaisesti myös tulipalon aiheuttamien vahinkojen ja savuvahinkojen puhdistamiseen.\nMuita käyttökohteita ovat muun muassa tehtaat, tuotantotilat, kaivokset sekä isännöitsijöiden ja kiinteistöpalvelujen tarvitsemat taloyhtiöiden julkisivupuhdistukset sekä rakennusliikkeiden saneerauskohteissa tapahtuvat puhdistukset ja linjasaneeraukset.\nKullas on puhdistanut kuivajäällä esimerkiksi kalatehtaan loimulinjaston.\nMonille uusi ja outo menetelmä\nKullas perehtyi kuivajääpuhallukseen oman työelämänsä kautta. Hän näki menetelmän monipuoliset mahdollisuudet ja edut. Hän innostui asiasta niin, että päätti perustaa oman yrityksen pari vuotta sitten.\nHielo Oy:llä on myös asiakkaina runsaasti yksityistalouksia, sillä kuivajääpuhdistus oikeuttaa kotitalousvähennykseen ja sopii mainiosti muun muassa maalin poistoon ja hirsien puhdistukseen. Hielo puhdistaa myös veneitä joko kuivajäällä tai hiekalla.\nKullas kertoo, että kuivajääpuhallus sopii puhdistusmenetelmänä monille Oulun kaupungin arvokohteille ja taloyhtiöiden julkisivupuhdistuksiin.\n”Olemme muun muassa olleet puhdistamassa torin rannan aittoja ja Museoviraston suojelemia kohteita.” Menetelmä sopii myös muiden kaupungin omistamien kiinteistöjen puhdistamiseen.\nKesäkausi Hielon sesonkiaikaa\nTalvikaudella Kullas on yleensä yrityksensä ainoa työntekijä. Kesäkausi on Hielolle sesonkiaikaa, jolloin Kullas palkkaa useita työntekijöitä.\nYritys tarjoaa kuivajää- ja hiekkapuhallusten lisäksi kaikenkokoisia julkisivu-, huolto- ja sisämaalauksia esimerkiksi päiväkotien, koulujen ja taloyhtiöiden tiloihin.\n”Hyviä maalareita on hankala löytää, mutta onneksi minulla on käynyt tuuri heidän suhteensa. Lisäksi haluaisin palkata yhden henkilön oppiin tekemään kuivajää- ja hiekkapuhalluksia.”\nHielon maalaus- ja remonttipalveluihin saa kotitalousvähennyksen.\nYhdessä asiassa Hielo eroaa monista muista yrityksistä. Yritys tekee hyväntekeväisuuslahjoituksia oululaisille vähävaraisille lapsiperheille.\n”Siitä tulee hyvä mieli yrittäjällekin”, perustelee Kullas.\nMatti Kullas, yrittäjä\np. 045 228 2757\nHielo Koti ja asuminen


Korkean lämpötilan ydinreaktorit – Fissioreaktori\nJaakko Leppänen – 19.11.2019\nKirjoitin lokakuussa 2018 ydinenergian roolista ilmastonmuutoksen torjunnassa. Suomen osalta tilanne ei ole vuodessa olennaisesti muuttunut. Energiateollisuus ry:n uusimpien tilastojen mukaan lähes 80% kotimaisesta sähköstä tuotetaan vähähiilisillä energialähteillä. Näistä merkittävin on ydinvoima, joka kattaa noin kolmanneksen kotimaisesta tuotannosta. Käyttöönottoa edelleen odottava Olkiluodon kolmas laitosyksikkö tulee tuomaan markkinoille merkittävästi lisää vähäpäästöistä sähköä, mutta koko energiajärjestelmän tasolla rakennemuutokset tapahtuvat tuskastuttavan hitaasti.\nJonkinlaisia muutoksen tuulia on kuitenkin ilmassa. Työ- ja elinkeinoministeriö perusti lokakuussa työryhmän, jonka tavoitteena on valmistella ydinenergialain kokonaisuudistusta. Keskeiset kysymykset liittyvät esimerkiksi pienreaktoreiden lisensiointiin sekä ydinenergian uusiin käyttökohteisiin perinteisen sähköntuotannon ulkopuolella. Kunnallispoliittisella tasolla on käyty paljon keskustelua ydinenergian mahdollisuuksista kaukolämmön tuotannossa, ja viime aikoina myös energiayhtiöiden suunnalta on nähty muutama mielenkiintoinen ulostulo. Kaukolämmöntuotantoon soveltuvan reaktoriteknologian kehitys kiinnostaa myös yliopisto- ja tutkimuspuolella.\nMatalassa lämpötilassa toimivien kaukolämpöreaktoreiden teknologiaa on käsitelty aikaisemmassa blogikirjoituksessa. Tämän kirjoituksen aihe liittyy huomattavasti korkeammassa lämpötilassa toimiviin kaasujäähdytteisiin reaktoreihin, joiden käyttökohde on raskaan teollisuuden prosessilämpö. Aihe alkaa olla ajankohtainen, sillä kasvihuonekaasuille asetettujen päästövähennystavoitteiden täyttäminen edellyttää sähköntuotannon lisäksi koko energiajärjestelmän puhdistamista. Teollisuudelle tämä tarkoittaa suuria investointeja, ja päätökset uusien teknologioiden kehittämisestä on tehtävä hyvissä ajoin ennen sopimuksissa määritettyjä aikarajoja.\nLämpöenergiaa hyödynnetään eri sovelluskohteissa varsin vaihtelevalla lämpötilavälillä. Esimerkkejä on koottu alla olevaan taulukkoon. Valtaosa maailman nykyisestä reaktorikannasta muodostuu toisen sukupolven kevytvesityyppisistä paine- ja kiehutusvesireaktoreista, joiden toimintalämpötila rajoittuu noin 300°C asteeseen. Käytännössä tämä tarkoittaa sitä, että korkeampiin lämpötiloihin pääseminen edellyttää siirtymistä reaktorityyppeihin, joiden kehityskaari on korkeintaan prototyyppiasteella.\n< 100°C Juomaveden valmistus merivedestä\n65–120°C Suomalaisten kaukolämpöverkkojen sisäänmenolämpötila\n165°C Massan kuivaus paperitehtaassa\n300°C Perinteisen ydinvoimalaitoksen (kevytvesireaktorin) höyryturbiinin toimintalämpötila\n400°C Öljynjalostusteollisuuden prosessit\n400–1450°C Sementin valmistuksen prosessit\n> 700°C Kemianteollisuuden prosessit ja vedynvalmistus\nTeollisuuden energiakäytöstä puhuttaessa ydinvoiman päästövähennyspotentiaalia on silti vaikea sivuuttaa. Esimerkiksi kemianteollisuudessa päästövähennystavoitteet lisäävät paineita siirtyä lämpöenergian käytöstä sähkökemiallisiin prosesseihin. Euroopan mittakaavassa kemianteollisuuden puhdistaminen tällä tavoin kasvattaisi kuitenkin sähkönkulutusta enemmän kuin nykyisen kokonaistuotannon verran, joten vaihtoehtoja selvästi tarvitaan. Vähähiilistä lämpöenergiaa voidaan tuottaa myös biopolttoaineilla, mutta toimitusketjuihin liittyvien epävarmuuksien ja logististen pullonkaulojen vuoksi ratkaisuja ei pitäisi jättää yhden kortin varaan.\nJäähdyte ja moderaattori määrittävät reaktorityypin\nLähes kaikki nykyisin käytössä olevat ydinreaktorit kuuluvat teknologian tyyppiluokituksessa nk. termisiin reaktoreihin. Tällaisissa reaktoreissa ketjureaktion toiminta perustuu matalalle energia-alueelle hidastettuihin neutroneihin, joilla on suuri todennäköisyys törmätä uraanin helposti fissioituviin U235-ytimiin. Korkea törmäystodennäköisyys kompensoi isotoopin pientä atomiosuutta. Yli 99% luonnonuraanista muodostuu isotoopista U238, jolla fissioreaktion todennäköisyys on liian pieni ylläpitämään ketjureaktion kulkua. Matalaenergisten neutronien hyödyntäminen mahdollistaa siis käytännössä reaktorin toiminnan matalasti väkevöidyllä polttoaineella.\nNeutronien hidastaminen fission kannalta edulliselle energia-alueelle tapahtuu kevyestä alkuaineesta muodostuvassa väliaineessa, jota kutsutaan moderaattoriksi. Neutronit törmäilevät kevyisiin atomiytimiin, menettäen jokaisessa törmäyksessä osan liike-energiastaan. Kevytvesireaktoreissa moderaattorina käytetään vettä, joka myös jäähdyttää polttoainetta virratessaan sydämen läpi. Painevesireaktoreissa primäärijäähdyte luovuttaa höyrystimessä lämpöenergiansa sekundääriseen höyryturbiinikiertoon. Kiehutusvesilaitoksissa turbiinia pyörittävä höyry tuotetaan kiehuttamalla vettä reaktorin sydämessä.\nYksinkertaisesta perusrakenteestaan huolimatta vesijäähdytteinen reaktori ei ydinteknologian kehityksen alkuaikoina kuitenkaan ollut aivan ilmeinen valinta, ainakaan energiantuotantokäyttöön. Moderaattoriytimenä toimiva vety nimittäin absorboi juuri sen verran termisiä neutroneita, ettei luonnonuraanin U235-pitoisuus riittänyt ketjureaktion ylläpitämiseen. Veden käyttö edellytti häviöiden kompensoimiseksi atomiosuuden nostamista vähintään muutamaan prosenttiin. Isotooppisesti väkevöity uraani oli vielä 1950-luvulla niin kallista, että sen käyttö rajoittui lähinnä sotilaspuolelle. Ensimmäiset kevytvesireaktorit kehitettiinkin sukellusveneiden voimanlähteiksi.\nEnnen kuin kevytvesiteknologia alkoi seuraavalla vuosikymmenellä levitä myös siviilipuolelle, suunnitelmat ydinenergian sähköntuotantokäytöstä nojasivat reaktorityyppeihin, jotka kykenivät käyttämään polttoaineenaan väkevöimätöntä luonnonuraania. Moderaattoriksi valikoitui tällöin joko vedyn raskasta isotooppia (deuteriumia) sisältävä raskas vesi, tai puhtaasta hiilestä koostuva kiinteä grafiitti. Vähäisemmän neutroniabsorption ansiosta ketjureaktio saatiin näillä moderaattoreilla käynnistymään myös luonnonuraanipolttoaineessa.\nEnsimmäiset ydinreaktorit toimivat kaasujäähdytteellä\nEnsimmäinen jatkuvatoimiseen käyttöön tarkoitettu ydinreaktori rakennettiin Manhattan-projektin tarpeisiin Oak Ridgen tutkimuslaboratoriossa Yhdysvalloissa vuonna 1943. Tämän X-10 -prototyyppireaktorin sydän oli muodoltaan kuutio, jonka sivun pituus oli hieman yli seitsemän metriä. Alumiinikuoren sisälle kapseloitu luonnonuraanipolttoaine ladattiin vaakasuoriin kanaviin, jotka kulkivat sydämen läpi. Reaktori toimi grafiittimoderaattorilla ja ilmajäähdytyksellä. Huomattavan suuresta koostaan huolimatta reaktorin fissioteho oli vielä vaatimaton, vain noin neljä megawattia. X-10:n pääasiallinen tarkoitus olikin lähinnä toimia pienemmän mittakaavan mallina varsinaisten plutoniumintuotantoreaktoreiden suunnittelussa.i\nKuva 1: Oak Ridgen tutkimuslaboratorioon vuonna 1943 rakennetun X-10 -grafiittireaktorin julkisivu. Uraanipolttoaine ladattiin etuseinässä näkyviin vaakasuoriin kanaviin. Reaktori toimi ilmajäähdytyksellä, ja se oli käytössä 1960-luvun alkuun saakka.\nYdinteknologian kehitys pääsi pian toisen maailmansodan jälkeen vauhtiin myös Euroopassa. Kaasujäähdytteisiä grafiittireaktoreita alettiin kehittää erityisesti Iso-Britanniassa, missä X-10:n perusrakenne otettiin MAGNOX-reaktoriteknologian (Magnesium Alloy Graphite Moderated Gas Cooled Uranium Oxide Reactor) pohjaksi. Polttoaineena käytettiin luonnonuraania ja moderaattorina grafiittia. Avoin ilmajäähdytys vaihdettiin kuitenkin suljettuun hiilidioksidikiertoon. MAGNOX:ia voidaan pitää ensimmäisenä kaupallisena ydinvoimalaitostyyppinä, jonka Calder Hall -prototyyppi aloitti toimintansa vuonna 1956. Täysin rauhanomaisesta käytöstä ei kuitenkaan vielä ollut kyse, sillä ensimmäiset MAGNOX:it suunniteltiin sähköntuotannon lisäksi myös valmistamaan plutoniumia Iso-Britannian ydinaseohjelman tarpeisiin.\nMAGNOX jäi kuitenkin lopulta lähinnä brittiläisen ydinteollisuuden kuriositeeteiksi. Kun väkevöidyn uraanin käyttö tuli taloudellisesti kannattavaksi, luonnonuraanipolttoaineella toimivat reaktorit menettivät tärkeimmän kilpailuvalttinsa. Suuret amerikkalaisyhtiöt Westinghouse ja General Electric panostivat voimakkaasti kevytvesiteknologian kehitykseen, ja sama linja valittiin myöhemmin myös Saksassa, Ranskassa ja Ruotsissa. 1960-luvun lopulla toisen sukupolven paine- ja kiehutusvesireaktorit alkoivat vallata nopeasti markkinoita. Vesijäähdytteisen reaktorin etuja olivat korkea tehotiheys sekä voimalaitosteknologia, josta oli paljon kokemusta konventionaaliselta puolelta.\nVeden käyttö reaktorin jäähdytteenä toi kuitenkin mukanaan myös tiettyjä ylitsepääsemättömiä rajoituksia. Höyryturbiinikierron termodynaaminen hyötysuhde riippuu reaktorin toimintalämpötilasta. Konventionaalisissa polttolaitoksissa kattilan tuottama höyry voidaan tulistaa, mutta koska reaktorin läpi virtaava jäähdyte toimii myös ketjureaktion ylläpitämisen kannalta välttämättömänä neutronimoderaattorina, reaktorin toimintalämpötila rajoittuu käytännössä veden kiehumispisteeseen.ii Lämpötilaa saadaan nostettua lähinnä kasvattamalla primääripiirin painetta, jolloin myös veden kiehumispiste nousee. Painevesireaktorit toimivat yli 12 megapascalin (120 ilmakehän), ja kiehutusvesireaktorit seitsemän MPa:n paineessa. Reaktorin toimintalämpötila on tällöin noin 300°C astetta.\nKaasujäähdytteisillä reaktoreilla ei vastaavaa olomuodon muutokseen liittyvää rajoitusta ole. MAGNOX-laitoksissa hiilidioksidijäähdyte kuumeni sydämen läpi kulkiessaan noin 400°C asteeseen, ja myöhemmin kehitetyssä AGR:ssä (Advanced Gas-cooled Reactor) toimintalämpötila on vielä korkeampi. Vaikka grafiittimoderoitujen reaktoreiden rakentaminen ei ollut enää perusteltavissa luonnonuraanipolttoaineella, korkea toimintalämpötila toi mukanaan korkeamman hyötysuhteen.\nYdinreaktoreille alettiin etsiä käyttökohteita myös sähköntuotannon ulkopuolelta. 1960-1970 -luvuilla energiateollisuuden suurimmat haasteet eivät vielä liittyneet kasvihuonekaasupäästöjen vähentämiseen, vaan huolta aiheutti erityisesti öljyn saatavuus. Korkean lämpötilan reaktorit olisivat mahdollistaneet synteettisten polttoaineiden valmistamisen esimerkiksi kivihiilestä.\nKaasujäähdytteinen korkean lämpötilan reaktori\nSeuraavan sukupolven kaasujäähdytteistä korkean lämpötilan reaktoria alettiin kehittää jo 1950-luvun puolella. Teknologiasta käytetään tavallisesti lyhennettä HTR (high-temperature reactor) tai HTGR (high-temperature gas-cooled reactor). Tavoitteena oli nostaa toimintalämpötila 700°C asteen yläpuolelle, mihin ei MAGNOX- ja AGR-reaktoreilla päästy. Polttoaineen metallisten rakenneosien lämmönsietokyky oli rajallinen, minkä lisäksi ongelmia aiheutti myös hiilidioksidijäähdyte, joka syövytti reaktorin grafiittimoderaattoria.\nSyöpymisongelma ratkesi vaihtamalla jäähdyte kemiallisesti passiiviseen heliumiin. Myös polttoaineteknologiassa tapahtui edistystä. Iso-Britanniassa alettiin 1960-luvun alussa kehittää uutta polttoainetyyppiä, joka koostui eristävällä monikerrosrakenteella päällystetyistä mikroskooppisista uraanioksidipartikkeleista (kuva 2).iii Fissiotuotteet sisälleen sulkeva mikrorakenne korvasi perinteisen suojakuoriputken, ja kun metalliosista päästiin kokonaan eroon, myös reaktorin toimintalämpötilaa voitiin nostaa. Läpimitaltaan noin millimetrin kokoiset polttoainepartikkelit sekoitettiin grafiittimatriisiin, ja myös kaikki reaktorin kantavat rakenteet valmistettiin grafiitista.\nEnsimmäiset partikkelipolttoainetta käyttävät koereaktorit valmistuivat Iso-Britanniaan (Dragon), Yhdysvaltoihin (Peach Bottom) ja Saksaan (AVR) vuosina 1967-1968. Dragon- ja Peach Bottom -reaktoreissa sydän muodostui mehiläiskennon muotoon ladatuista heksagonaalisista grafiittielementeistä, joihin oli porattu pystysuoria jäähdytyskanavia sekä reikiä polttoainesauvoille. Saksalaiskonseptissa polttoainepartikkelit oli puolestaan leivottu biljardipallon kokoisiin grafiittikuuliin, jotka kasattiin reaktoriastian sisälle. Tämän kuulakekotyyppisen (engl. ”pebble-bed”) reaktorin erityispiirre oli jatkuva polttoainelataus (kuva 3). Käytettyjä polttoainekuulia poistettiin reaktorin pohjalta samalla kun uusia kuulia lisättiin keon päälle.\nKuva 2: HTGR-reaktoreiden polttoaine koostuu mikroskooppisista uraanipartikkeleista, jotka on koteloitu piikarbidista ja pyrolyyttisestä hiilestä muodostuvien suojakerrosten sisälle. Polttoainepartikkelit on sekoitettu grafiittiin, joka toimii samalla reaktorin neutronimoderaattorina. Reaktorin sydän rakentuu pyöreistä grafiittikuulista (pebble-bed) tai heksagonaalisista grafiittielementeistä (prismatic), joihin on upotettu lyhyitä polttoainesauvoja.\nKuva 3: Kuulakekotyyppisen reaktorin toimintaperiaate. Polttoainekuulat ladataan reaktoriastiaan. Vanhoja kuulia poistetaan sydämen alaosasta samalla kuin uusia lisätään keon päälle. Jatkuva polttoainelataus mahdollistaa tasaisen tehojakauman, sekä pienentää ylijäämäreaktiivisuuden ja säädön tarvetta.\nEnsimmäiset korkean lämpötilan koereaktorit olivat pieniä, lämpöteholtaan 20-155 MW. Käyttökokemusten pohjalta rakennettiin kuitenkin myös kaksi suurempitehoista prototyyppilaitosta. Amerikkalainen Fort St. Vrain oli käytössä vuosina 1976-1989. Reaktori tuotti 842 MW lämpötehoa ja 330 MW sähköä. Saksalainen toriumpolttoaineella toiminut kuulakekotyyppinen Thorium High Temperature Reactor (THTR) otettiin käyttöön vuonna 1986, ja se oli teholtaan hieman edellistä pienempi.\nLuontaisetuna passiivinen jäähdytys\nYdinturvallisuuden yleismaailmallinen perusperiaate on nk. syvyyssuuntainen puolustus, jonka mukaan reaktorin polttoaineeseen syntyvät voimakkaasti radioaktiiviset aineet on eristettävä ympäristöstä useammalla sisäkkäisellä vapautumisesteellä.\nEnsimmäisen vapautumisesteen muodostaa itse polttoaine, joka kykenee pidättämään radionuklidit sisälleen sillä edellytyksellä, että lämpötila saadaan pidettyä materiaalien kestävyyden sallimissa rajoissa. Suunnittelurajat ylittyvät jos polttoaine pääsee ylikuumenemaan, mikä voi olla seurausta liian korkeasta tehontuotosta tai riittämättömästä jäähdytyksestä. Turvallisuussuunnittelun haasteet palautuvat siis käytännössä reaktorin fissiotehon hallintaan sekä sydämen jäähdytyskierron varmistamiseen.\nUseimmat reaktorityypit voidaan suunnitella fissiotehon osalta luontaisesti turvallisiksi. Käytännössä tämä tarkoittaa sitä, että ketjureaktion hallinta ei riipu kriittisellä tavalla säätöautomatiikasta tai ohjaajien suorittamista toimenpiteistä. Kun ketjureaktio on käynnissä, reaktori hakeutuu luonnostaan sellaiseen toimintatilaan, jossa polttoaineen lämmöntuotto ja jäähdytys ovat keskenään tasapainossa.\nKevytvesireaktoreissa luontainen stabiilisuus on seurausta jäähdytteen virtauksen ja polttoaineen tehontuoton välillä vaikuttavasta voimakkaasta negatiivisesta takaisinkytkennästä. Kaasujäähdytteisissä reaktoreissa ei täysin vastaavaa takaisinkytkentää ole, vaan ketjureaktio saadaan stabiiliksi muilla sisäsyntyisillä mekanismeilla, kuten uraanin lämpenemisen aiheuttamalla nk. Doppler-takaisinkytkennällä.iv\nKetjureaktion hallinnan sijaan reaktoriturvallisuuden suurin haaste on polttoaineeseen kerääntyneiden lyhytikäisten isotooppien radioaktiivisessa hajoamisessa vapautuva jälkilämpö. Vaikka reaktorin fissioteho saadaan tarvittaessa nopeasti alas, lämmöntuotto ei putoa välittömästi nollaan. Käytännössä tämä tarkoittaa sitä, että ylikuumenemisen välttämiseksi polttoainetta on kyettävä jäähdyttämään myös reaktorin sammuttamisen jälkeen. Nykyisissä kevytvesilaitoksissa reaktorin jälkilämmönpoisto nojaa sähkötoimisiin pumppuihin, joiden sähkönsyöttö on varmistettu moninkertaisilla varajärjestelmillä.\nJälkilämmön osalta kaasujäähdytteisillä reaktoreilla on puolellaan tiettyjä luontaisetuja. Neutronien hidastuminen grafiitissa vaatii suuren moderaattoritilavuuden, minkä vuoksi reaktorin tehotiheys on vastaavasti suhteellisen pieni. Grafiittimoderaattori kestää luonnostaan korkeita lämpötiloja,v samoin reaktorin partikkelipolttoaine. Jokaista uraanijyvää ympäröivä monikerrosrakenne toimii vapautumisesteenä radioaktiivisille aineille, ja merkittäviä vaurioita alkaa syntyä vasta lämpötilan kohotessa 1600°C asteen yläpuolelle.vi Aktiiviseen kiertoon perustuvia jälkilämmönpoistojärjestelmiä ei välttämättä edes tarvita, sillä jos heliumin virtaus sydämeen pysähtyy, radioaktiivisen hajoamisen tuottama lämpö siirtyy johtumalla grafiitin läpi reaktoriastiasta ulos. Lämpötila voi nousta korkeaksi, mutta riskirajoihin jää silti satojen asteiden marginaali.\nSyvyyssuuntaisessa puolustuksessa viimeisen vapautumisesteen muodostaa kaasutiivis suojarakennus, joka sulkee sisäänsä reaktorin sekä siihen kytkeytyvän jäähdytyskierron. Jos polttoaine pääsee kaikista varotoimenpiteistä huolimatta vaurioitumaan ja kaikki muut vapautumisesteet menetetään, suojarakennus rajoittaa radioaktiivisen päästön laitoksen sisälle.\nKevytvesireaktoreissa suojarakennustoiminnon toteuttamista vaikeuttaa se, että korkeassa paineessa virtaavan primäärijäähdytteen olomuodon muutokseen on sitoutunut paljon energiaa. Reaktorin ympärille rakennetun kaasutiiviin kuoren on kyettävä vastaanottamaan jäähdytyskierrosta purkautuvan höyryn aiheuttama paine- ja lämpökuorma. Koska onnettomuustilanteet voivat kestää useita päiviä, suojarakennusta on kyettävä myös jäähdyttämään.\nKaasujäähdytteisten reaktorien jäähdytyskiertoon ei vastaavaa olomuodon muutosta liity, joten myös onnettomuustilanteissa suojarakennuksen seiniin kohdistuva painekuorma jää olennaisesti pienemmäksi. Passiivisella turvallisuudella tarkoitetaan viime kädessä sitä, että laitos siirtyy ongelmatilanteessa itsestään turvalliseen tilaan, jossa polttoaineessa vapautuva jälkilämpö kulkeutuu luonnonkierrolla lopulliseen lämpönieluun. Tällaisten järjestelmien käytännön toteutus yksinkertaistuu huomattavasti, jos korkeapaineisesta vesikierrosta päästään kokokaan eroon.\nKiinnostus hiipuu, herää uudelleen, ja hiipuu taas\nEduistaan huolimatta 1960-1970 -luvuilla kehitetystä HTGR-teknologiasta ei kuitenkaan lopulta tullut kilpailijaa kaupallisille paine- ja kiehutusvesireaktoreille. Ydinvoimavastainen liike sai 1980-luvulle tultaessa yhä enemmän jalansijaa, ja myös uusien reaktoriteknologioiden kehitys alkoi takkuilla. Viimeistään vuonna 1986 tapahtunut Tšernobylin ydinvoimalonnettomuus vei pohjan monelta lupaavasti alkaneelta kehityshankkeelta. Myös Fort St. Vrain ja THTR ajettiin alas pian onnettomuuden jälkeen. Saksassa kehitetty kuulakekoreaktorikonsepti ehdittiin kuitenkin ennen tutkimusohjelman lakkauttamista viedä niin pitkälle, että teknologialisenssien myynnistä tuli kaupallista liiketoimintaa.\nEteläafrikkalainen energiayhtiö ESKOM perusti vuonna 1999 PBMR Ltd. -nimisen tytäryhtiön kehittämään samalla nimellä kulkevaa teknologiaa eteenpäin (lyhenne sanoista ”Pebble-Bed Modular Reactor”). Reaktorin osalta PBMR-konsepti muistutti saksalaisia AVR- ja THTR-reaktoreita. Kaikissa aikaisemmissa korkean lämpötilan koe- ja prototyyppireaktoreissa sähköntuotanto oli kuitenkin perustunut vielä sekundääriseen höyryturbiinikiertoon (Rankinen kiertoprosessi). PBMR:ssä oli määrä ottaa teknologiaharppaus eteenpäin, ja kytkeä primäärinen heliumkierto ilman välipiiriä suoraan kaasuturbiiniin (Braytonin kiertoprosessi). Reaktori oli suunniteltu toimimaan 900°C lämpötilassa, ja tuottamaan 400 megawattia fissiotehoa ja 168 MW sähköä.\nPBMR-hanke käynnistyi lupaavasti, ja sai alkuvaiheessa osakseen paljon positiivista julkisuutta. Kehitykseen saatiin mukaan myös ulkomaisia sijoittajia, tärkeimpänä isobritannialainen British Nuclear Fuels (BNFL), jonka omistus siirtyi yhtiökauppojen myötä myöhemmin amerikkalaiselle Westinghouselle. Suunnittelutyössä käytettiin konsultteina saksalaisia asiantuntijoita, ja projektiin osallistui parhaimmillaan yli 1300 työntekijää ja alihankkijaa. Myös hankkeen aikataulu oli varsin kunnianhimoinen. Prototyyppireaktorin rakentamisen oli määrä alkaa vuonna 2007, ja kaupallisen käytön vuoden 2011 loppuun mennessä.\nKehitys ei kuitenkaan edennyt ongelmitta. Reaktorin perusrakennetta muutettiin toistuvasti, ja hanke kärsi kautta linjan huonosta johtamiskulttuurista. Ylitsepääsemättömäksi ongelmaksi muodostui lopulta suora kaasuturbiinikierto. Heliumin käytöstä kaasuturbiinin työaineena ei ollut juurikaan aikaisempaa kokemusta. Suunnittelua hankaloitti myös grafiittikuulista irronnut hienojakoinen pöly, joka kulutti turbiinin siipiä ja kuljetti radioaktiivisia aineita reaktorista primääripiiriin. Kyse ei ollut turvallisuuden kannalta merkittävistä pitoisuuksista, mutta turbiinin kontaminoituminen olisi voinut vaikeuttaa huoltotöitä ja reaktorin pitkäaikaista käyttöä.\nOngelmat aikoivat kasaantua ja aikataulu venyi. PBMR ei lopulta edennyt rakentamisvaiheeseen saakka. Yhtiö ajautui taloudellisiin vaikeuksiin, ja vuonna 2009 Etelä-Afrikan hallitus ilmoitti lopettavansa hankkeen rahoittamisen. Projektia yritettiin vielä pelastaa luopumalla ongelmallisesta kaasuturbiinikierrosta ja keskittymällä sähköntuotannon sijaan korkean lämpötilan teollisuussovelluksiin. Kehitys jouduttiin kuitenkin laittamaan jäihin pian sen jälkeen kun Westinghouse ilmoitti vetäytyvänsä hankkeesta vuonna 2010.\nPBMR ilmensi omalla tavallaan 2000-luvun alkuvuosina uudelleen löydettyä ydinvoimainnostusta. Lyhytaikaiseksi jäänyt renessanssivaihe katkesi kuitenkin pian talouden taantumaan, tai viimeistään vuonna 2011 tapahtuneeseen Fukushiman ydinvoimalaonnettomuuteen. Yhdysvalloissa teknologian kehitystä alkoi jarruttaa myös vuonna 2009 markkinoille tullut halpa liuskekaasu, joka kivihiiltä puhtaampana ja ydinenergiaa halvempana kompromissina alkoi vallata markkinoita.\nKaasujäähdytteisen reaktorin kolmas tuleminen\nSaksalaista kuulakekoreaktoriteknologiaa alettiin kehittää eteenpäin myös Kiinassa, missä ydinvoimateollisuus on aina ollut vähemmän riippuvainen globaaleista trendeistä. PBMR-hankkeeseen verrattuna kiinalaiset valitsivat myös selvästi konservatiivisemman lähestymistavan. Reaktorin toimintalämpötila oli matalampi, ja suoran kaasuturbiinikierron sijaan sähköntuotanto perustui aikaisempien prototyyppi- ja demolaitosten tapaan lämmönvaihtimilla ja välipiirillä erotettuun höyryturbiinikiertoon. Teknologiariskiä laski osaltaan myös se, että ennen kaupallisen kokoluokan laitoksen rakentamista valittuja ratkaisuja päätettiin testata pienemmässä mittakaavassa.\n10 megawatin HTR-10 -kuulakekoreaktori otettiin käyttöön Tsinghuan yliopistossa Pekingissä vuonna 2000. Reaktorin sydän muodostuu 27,000 kuulasta, jotka vastaavat kooltaan suunnilleen biljardipalloa. Hieman yli puolet kuulista on ladattu polttoaineella, joka on väkevöity 17%:sti isotoopin U235 suhteen. Polttoainekuulissa on mikroskooppisia uraanipartikkeleita yhteensä noin 8300. Loput kuulista on valmistettu puhtaasta grafiitista. Sydämen aktiivinen osa on muodoltaan sylinteri, jonka halkaisija on 190 ja korkeus 197 senttimetriä. Kuulakeko on ympäröity kiinteällä grafiittiheijastimella, johon myös reaktorin säätösauvat työntyvät. Heliumjäähdyte virtaa sydämeen kolmen megapascalin paineessa ja 250°C lämpötilassa. Virtaus kulkee ylhäältä alas, ja jäähdytteen ulostulolämpötila on noin 700°C astetta.\nReaktorilla tehtiin lokakuussa 2003 kaksi turvallisuuskoetta, joilla testattiin passiivisen jäähdytyksen toimivuutta erilaisissa käyttöhäiriötilanteissa. Ensimmäinen koe suoritettiin sammuttamalla primäärinen jäähdytyskierto reaktorin toimiessa 3 megawatin teholla. Tilanne vastasi periaatteessa laitoksen sähköjärjestelmien menetystä. Koska ydinreaktoreiden turvallisuusanalyyseissä tarkastellaan tavallisesti myös sellaisia käyttöhäiriötilanteita joissa reaktorin hätäpysäytys on estynyt, myös turvallisuuskoe suoritettiin lukitsemalla säätösauvat ensin paikoilleen.\nJäähdytyskierron pysähdyttyä lämpötila reaktorin sydämessä alkoi nousta, mikä negatiivisten takaisinkytkentöjen kautta sai fissiotehon laskemaan. Viisi minuuttia alkutapahtuman jälkeen reaktori oli sammuttanut itse itsensä. Radioaktiivinen hajoaminen lämmitti edelleen polttoainetta, mutta koska energia siirtyi passiivisesti johtumalla reaktoriastiasta ulos, lämpötila ei missään vaiheessa noussut riskirajoille. Tunnin kuluttua polttoaineen jälkilämmöntuotto oli laskenut niin alas, että materiaalien jäähtyminen sai ketjureaktion käynnistymään uudelleen. Reaktori kävi hetkellisesti noin 20% fissioteholla, minkä jälkeen negatiivinen takaisinkytkentä katkaisi taas ketjureaktion etenemisen.\nJälkimmäisessä kokeessa yhtä reaktorin säätösauvoista alettiin vetämään ulos sydämestä, ja fissiotehon kasvun annettiin katketa omia aikojaan negatiivisiin takaisinkytkentöihin (ilman tilanteesta tavallisesti ennemmin tai myöhemmin seuraavaa automaattista hätäpysäytystä). Teho nousi hieman yli kaksinkertaiseksi alkuperäiseen tasoon verrattuna, minkä jälkeen lämpötilan nousu sai ketjureaktion katkeamaan. Lämpötilat pysyivät koko transientin ajan materiaalien keston sallimissa rajoissa.\nEdellä mainitut turvallisuuskokeet olivat vain osa HTR-10:llä suoritettua monivuotista koeohjelmaa, jolla valmisteltiin samaan teknologiaan perustuvaa kaupallisen kokoluokan prototyyppiä. Tämän HTR-PM -laitoksen rakentaminen aloitettiin Kiinan Shidao Bayssä vuonna 2012. Laitos koostuu kahdesta fissioteholtaan 250 megawatin reaktoriyksiköstä, jotka pyörittävät yhdessä 210 MW:n höyryturbiinia. Reaktorin perusrakenne on pysynyt pääpiirteittäin samana kuin HTR-10:ssä, joskin suoritusarvoja on viilattu jonkin verran ylöspäin. Polttoainekuulia on yhdessä reaktoriyksikössä yhteensä 420,000. Käyttöpaine on nostettu 7 megapascaliin, ja heliumin ulostulolämpötila 750 asteeseen.\nKuva 4: Kiinalaisten HTR-PM -reaktorimoduulin kaaviokuva. Voimalaitos koostuu kahdesta 250 MWt reaktoriyksiköstä, jota pyörittävät yhteistä 210 megawatin höyryturbiinia.\nKiinan ydinenergiaohjelman etenemisestä on julkisten lähteiden perusteella toisinaan vaikea saada ajankohtaista ja täysin totuudenmukaista kuvaa. Muuhun maailmaan verrattuna hankkeet etenevät kuitenkin huimalla vauhdilla. HTR-PM:n rakennustyöt saatiin päätökseen tammikuussa 2018, ja laitos on parhaillaan käyttöönottovaiheessa. Kaupallisen sähköntuotannon on ilmeisesti näillä näkymin määrä alkaa vuoden 2020 loppuun mennessä.\nJos HTR-PM -hanke onnistuu suunnitelmien mukaan, se tulee kiistatta olemaan tärkeä merkkipaalu kaasujäähdytteisten korkean lämpötilan reaktoreiden kehityshistoriassa. Teknologian kaupallistamisen aikataulu on edelleen auki, ja on hyvin mahdollista, että suurimmat markkinat löytyvät maan sisältä. Kiina nousi Yhdysvaltojen ohi maailman suurimmaksi kasvihuonekaasujen päästäjäksi jo vuonna 2005, joten vaikka teknologia ei valloittaisi koko maailmaa, reaktori voi olla juuri oikea ratkaisu oikeassa paikassa.vii\nLupauksia ja haasteita\nOlen aikaisemmissa blogikirjoituksissani suhtautunut jossain määrin varauksellisesti tiettyihin tulevaisuuden ydinteknologioihin, kuten toriumiin ja nopeisiin hyötöreaktoreihin, sillä ne eivät mielestäni ratkaise mitään todellista akuuttia ongelmaa. Sama pätee jossain määrin myös sulasuolareaktoreihin. Korkean lämpötilan kaasujäähdytteisten reaktoreiden osalta tilanne on kuitenkin toinen. Kyse on nimittäin teknologiasta, jolle on olemassa konkreettinen tarve.\nKasvihuonekaasupäästöille asetettuihin tavoitteisiin ei tulla globaalissa mittakaavassa pääsemään ainoastaan korvaamalla saastuttavaa sähköntuotantoa uusiutuvalla energialla ja perinteisellä ydinvoimalla. Vaikka sähkö ja energia ymmärretään monissa yhteyksissä lähes synonyymeiksi, todellisuudessa vain noin viidennes kaikesta maailmassa tuotetusta energiasta käytetään sähkön muodossa.\nSuurimmat päästövähennyshaasteet löytyvätkin niiltä energiasektorin osa-alueilta, missä fossiilisilla polttoaineilla tuotettu energia kulutetaan lämpönä. Toisin kuin sähköä, lämpöenergiaa ei myöskään ole mahdollista siirtää kustannustehokkaasti pitkiä matkoja, joten tuotanto on pystyttävä rakentamaan kulutuksen yhteyteen. Juuri tällaisiin sovelluskohteisiin lämmöntuotantoon räätälöidyt ydinreaktorit voivat tarjota varteenotettavan vaihtoehdon.\nVähähiilisen teollisuuden eräänlaisena ”Graalin maljana” voidaan pitää kilpailukykyistä ja suuressa mittakaavassa toteuttamiskelpoista vedyntuotantoa. Vety on tärkeä raaka-aine monien peruskemikaalien, kuten ammoniakin, vetyperoksidin ja metanolin valmistuksessa. Tulevaisuudessa puhtaasti tuotetulle vedylle voi löytyä uusia käyttökohteita myös esimerkiksi terästeollisuudesta sekä synteettisten liikennepolttoaineiden valmistuksesta. Ratkaisu tulee todennäköisesti löytymään veden hajottamisesta vedyksi ja hapeksi korkean lämpötilan elektrolyysillä tai termokemiallisilla prosesseilla. Molemmat teknologiat kuluttavat paljon lämpöenergiaa.\nMuiden uusien reaktoriteknologioiden tapaan myös korkean lämpötilan reaktoreihin liittyy paljon haasteita ja avoimia kysymyksiä. Yksi kaasujäähdytteisten reaktoreiden taloudellisuutta puoltava tekijä on passiivinen turvallisuus. Jos polttoaineen jälkilämmönpoisto saadaan toteutettua luonnonkierrolla, korkea turvallisuustaso on saavutettavissa ilman kalliita moninkertaisesti varmistettuja aktiivisia järjestelmiä.viii Toisaalta kyse on samalla teknologiasta, joka on olemassa hädin tuskin prototyyppiasteella. Reaktorin koko elinkaaren yli laskettuja kustannuksia on äärimmäisen vaikea arvioida luotettavasti.\nMyös polttoainekierron alku- ja loppupäähän liittyy suuria epävarmuuksia jo pelkästään siksi, että suurin osa ydinvoimamaista on luottanut vuosikymmeniä perinteiseen kevytvesireaktoriteknologiaan. Korkean lämpötilan reaktoreiden käyttämälle partikkelipolttoaineelle ei löydy vielä laajamittaisia markkinoita. Useimmissa maissa myöskään ydinjätteen loppusijoitusratkaisuissa ei ole ollut tarvetta huomioida reaktorissa säteilytettyä grafiittia, jonka radionuklidikoostumus ja liukoisuusominaisuudet poikkeavat perinteisistä kevytvesireaktoripolttoaineista. Pienen tehotiheyden vuoksi käytettyä polttoaineitta syntyy myös määrällisesti enemmän kuin kevytvesireaktoreissa.\nUuden teknologian läpilyönnin tiellä olevat esteet eivät ole ainoastaan teknisiä. Ydinenergian käyttöä ohjaava lainsäädäntö on esimerkiksi Suomessa muotoiltu pitkälti nykyisen reaktoriteknologian tarpeisiin. Jo pelkästään reaktorin turvallisen tilan määrittely voi osoittautua yllättävän haasteelliseksi. Säteilyturvakeskuksen ydinturvallisuusohjeiden (YVL) mukainen määritelmä edellyttää esimerkiksi sitä, että reaktorin paine saadaan sammuttamisen jälkeen laskettua normaalin ilmanpaineen tasolle. Tämä tulkinta vastaa hyvin toisen sukupolven paine- ja kiehutusvesireaktoreille sovellettavaa turvallisuussuunnittelua. Passiiviseen luonnonkiertoon perustuvissa järjestelmissä reaktorin ajaminen mahdollisimman nopeasti paineettomaan tilaan ei sen sijaan välttämättä olekaan turvallisuuden kannalta paras mahdollinen ratkaisu.\nKirjoituksen alussa mainitussa ydinenergialain kokonaisuudistuksessa onkin osittain kyse juuri siitä, että lainsäädäntö ja viranomaisohjeet saataisiin samalle viivalle teknologian kehityksen kanssa. Uusien passiivisesti turvallisten reaktorityyppien käyttöönoton ei pitäisi kaatua ainakaan sellaisiin lakipykäliin, joiden perimmäinen tarkoitus on juurikin varmistaa, että ydinenergian käyttö on kaikissa tilanteissa turvallista ja tarkoituksenmukaista.\ni) Ketjureaktion toimintaperiaate oli demonstroitu joulukuussa 1942 Chicagon yliopiston tiloihin kasatussa Chicago Pile 1 -reaktorissa, jonka toiminta perustui myös luonnonuraaniin ja grafiittimoderaattoriin. CP-1 toimi kuitenkin vielä niin matalalla teholla, ettei se tarvinnut varsinaista jäähdytystä. Reaktori- ja ydinaseteknologian kehityksen yhteistä historiaa on sivuttu toisessa blogikirjoituksessa.\nii) Tulistuksella tarkoitetaan höyryn lämpötilan nostamista veden kiehumispisteen yläpuolelle, mikä saadaan aikaiseksi ylimääräisellä lämmityksellä olomuodon muutoksen jälkeen. Kevytvesireaktorissa ongelmaksi muodostuu se, että tulistetun höyryn tiheys ei riitä ketjureaktion ylläpitämiseen tarvittavan neutronihidastusvaikutuksen aikaansaamiseksi. Tavanomaisissa kiehutusvesireaktoreissa jäähdyte alkaa kiehua kulkiessaan virtauskanavaa pitkin ylöspäin, mutta höyrykuplien tilavuusosuus rajoittuu sydämen yläosassakin noin 90%:iin jäähdytevirtauksesta. Reaktorin tuottama höyry olisi periaatteessa mahdollista tulistaa johtamalla virtaus toistamiseen sydämen läpi, mutta monimutkaisten takaisinkytkentöjen vuoksi ratkaisua ei pidetä käytännössä toteuttamiskelpoisena. Vattenfall-yhtiö rakensi Ruotsin Marvikeniin 1960-luvulla tulistettua höyryä tuottavaa raskasvesimoderoitua kiehutusvesireaktoria, mutta hanke keskeytettiin ennen reaktorin käyttöönottoa.\niii) Nykyisissä partikkelipolttoaineissa käytetään tavallisesti kolmesta eri aineesta muodostuvaa TRISO (tristructural isotropic) -rakennetta. Uraanioksidijyvä on ympäröity huokoisella puskurikerroksella, joka kerää sisälleen fissiossa syntyneet radionuklidit. Varsinainen vapautumiseste muodostuu pyrolyyttisestä hiilestä sekä tiiviistä keraamisesta piikarbidikuoresta. Polttoainejyvä voidaan valmistaa myös toriumista tai uraani-plutonium-sekaoksidista (MOX), ja oksidien lisäksi myös karbidien käyttöä on tutkittu paljon.\niv) Kevytvesireaktoreissa voimakas negatiivinen takaisinkytkentä seuraa veden tiheyden muutoksesta. Kun jäähdyte lämpölaajenee tai alkaa kiehua, moderaattorina toimivien vety-ytimien määrä sydämessä pienenee. Pienempi osuus neutroneista pääsee tällöin hidastumaan fission kannalta edulliselle matalalle energia-alueelle, ja reaktorin fissioteho kääntyy laskuun. Kaasujäähdytteisissä reaktoreissa käytetty helium on sen sijaan matalan tiheytensä vuoksi neutroneille läpinäkyvä väliaine, joten muutokset jäähdytteen virtauksessa eivät merkittävästi vaikuta niiden kulkeutumiseen. Lämpölaajeneminen kasvattaa sydämen mittasuhteita, mutta moderaattoriytimien määrä ei muutu. Doppler-takaisinkytkentä liittyy puolestaan uraaniytimien lämpöliikkeeseen ja neutronivuorovaikutusten todennäköisyyksiä kuvaavien vaikutusalojen monimutkaiseen energiariippuvuuteen. Tietyillä nk. resonanssienergioilla vuorovaikutustodennäköisyydet harppaavat ylöspäin useita kertaluokkia. Ytimien lämpöliikkeen kiihtyminen kasvattaa reaktiotodennäköisyyttä resonanssihuippujen läheisyydessä. Seurauksena on reaktionopeuden kasvu, erityisesti sellaisella energia-alueella missä neutronikaappaus U238-ytimeen on hallitseva vuorovaikutus. Polttoaineen lämpötilan nousu kasvattaa neutroniabsorptiota, mikä puolestaan vie fissiotehoa alas. Doppler-takaisinkytkennän merkitys korostuu nopeissa reaktiivisuustransienteissa, erityisesti silloin kun reaktiivisuus ylittää kerkeän kriittisyyden rajan. Uraanin lämpötilan nousu saa fissiotehon kasvun nopeasti katkeamaan.\nv) Grafiittia käytetään monissa korkean lämpötilan sovelluksissa, kuten hehkutusupokkaissa ja valokaariuunien elektrodeissa. Vaikka grafiitti muodostuu puhtaasta hiilestä, se ei vastoin yleistä käsitystä voi syttyä palamaan. Grafiitti oksidoituu vuorovaikuttaessaan korkeassa lämpötilassa ilman hapen kanssa, mutta reaktiossa vapautuva energia ei yksinään riitä ylläpitämään jatkuvaa palamista. Käsitys grafiitin palamisesta lienee ainakin osittain peräisin kahdesta vakavasta ydinvoimalaonnettomuudesta, joihin liittyi tulipalo reaktorin sydämessä. Englannin Windscalessa sijaitsevassa ilmajäähdytteisessä grafiittimoderoidussa plutoniumintuotantoreaktorissa tapahtui vuonna 1957 tulipalo, kun pyroforisesta uraanimetallista valmistettu polttoaine syttyi palamaan. Myös vuonna 1986 tapahtuneessa Tšernobylin ydinvoimalaonnettomuudessa tuhoutunut reaktori paloi kymmenen päivän ajan, kun vesihöyry muodosti kuuman grafiitin ja zirkoniumin kanssa vuorovaikuttaessaan palavia kaasuja. Molempiin tulipaloihin viitataan usein virheellisesti ”grafiittipalona”. Aihetta on käsitelty tarkemmin Suomen Atomiteknillisen Seuran Ydintekniikka-lehden numerossa 1/2018.\nvi) Vertailun vuoksi kevytvesireaktoripolttoaine alkaa vaurioitua kun lämpötila nousee 650°C yläpuolelle. Vakavia vaurioita alkaa syntyä 800°C asteessa, kun zirkonium-metallista valmistetun suojakuoriputken oksidoitumisreaktio pääsee vauhtiin. Eksotermisessä reaktiossa vapautuu runsaasti lämpöä, sekä palavaa vetykaasua.\nvii) Kiinalaisten HTR-PM ei ole ainoa meneillään oleva korkean lämpötilan reaktoreiden kehityshanke. Esimerkiksi yhdysvaltalainen Ultra Safe Nuclear Corporation (USNC) kehittää kaasujäähdytteistä Micro Modular Reactor (MMR) -teknologiaa tuottamaan sähköä ja lämpöä käyttökohteisiin, jotka sijaitsevat kaukana suurista infrastruktuureista. Pilottilaitoksen rakentamista suunnitellaan Kanadan Ontarion provinssissa sijaitsevan Chalk Riverin tutkimulaboratorion salueelle.\nviii) Myös lähes kaikki kevytvesireaktoriteknologiaa edustavat pienreaktorikonseptit nojaavat luonnonkierrolla toimivaan jälkilämmönpoistoon ja passiiviseen turvallisuussuunnitteluun. Passiivisten järjestelmien toteutus kuitenkin yksinkertaistuu huomattavasti, jos reaktorin toimintaan ei liity paineistettua vesikiertoa. Kaasujäähdytteisten reaktoreiden lisäksi myös matalassa lämpötilassa toimivilla kaukolämpöreaktoreilla on tämä etu puolellaan.\nKirjoittaja Jaakko LeppänenJulkaistu 19 marraskuun, 2019 13 toukokuun, 2020\nYksi ajatus artikkelista “Korkean lämpötilan ydinreaktorit”\n3 marraskuun, 2020 14:17\nTodella mielenkiintoinen ja perinpohjainen artikkeli korkean lämpötilan ydinreaktoreista. Itse olen kiinnostunut erilaisten teollisuuden mittauspalveluiden roolista ydinvoimalarakentamisessa. Siinä kun pienimmälläkin virheellä voi olla suuret seuraukset, joten millintarkka mittaaminen on elintärkeää.\nEdellinen Edellinen artikkeli: Ympäristön säteilyhavainnot\nSeuraava Seuraava artikkeli: Suomalainen kaukolämpöreaktori\nVille Tulkki: Vetyä ydinenergialla\nPete: Vetyä ydinenergialla\nMikko: Korkean lämpötilan ydinreaktorit\nJaakko Leppänen: Fukushiman jätevesiongelma\nTimo Talonpoika (eläkkeellä Olkiluodosta): Fukushiman jätevesiongelma


Liikkeen luovutus - Minilex\nLiikkeen luovutus on yrityksen, liikkeen, yhteisön, säätiön tai näiden toiminnallisen osan luovuttamista toiselle työnantajalle, joka jatkaa liiketoiminnan harjoittamista samana tai samankaltaisena. Liikkeenluovutuksessa myös vanhan omistajan työsuhteisiin perustuvat oikeudet ja velvollisuudet siirtyvät uudelle omistajalle tai haltijalle.\nLiikkeen luovutuksessa toiminnallinen kokonaisuus siirtyy uudelle työnantajalle. Uusi työnantaja jatkaa samaa tai ainakin samankaltaista toimintaa. Yksittäistapauksissa ratkaistaan kokonaisharkinnalla se, onko kysymys liikkeen luovutuksesta vai ei. Huomiota tulee kiinnittää muun muassa siihen, kuinka pian toiminta on jatkunut. Huomiota kiinnitetään lisäksi siihen, onko luovutuksessa siirtynyt omaisuutta, asiakkaita tai henkilöstöä.\nLiikkeen luovutuksen määritteleminen voi olla yksittäistapauksissa hankalaa. Jos koet tarvitsevasi apua, ota yhteyttä asiantunteviin lakimiehiimme.\nOnko liikkeen luovutus irtisanomis- tai irtisanoutumisperuste?\nLiikkeen luovutus ei itsessään ole peruste työntekijöiden irtisanomiselle, eli työntekijän irtisanominen pelkän liikkeen luovutuksen perusteella on kiellettyä. Liikkeen luovutuksessa voidaan kuitenkin järjestellä työitä uudelleen ja toteuttaa organisaatiomuutoksia joiden yhteydessä osa työvoimasta käy tarpeettomaksi. Tällöin luovutuksen saajalla on perusteltu taloudellinen intressi päästä eroon osasta työvoimaa ja voi irtisanoa työntelijöitä tuotannollisin ja taloudellisin perustein.\nTyöntekijöillä on lain mukaan oikeus irtisanoutua työsopimuksestaan liikkeen luovutuksen vuoksi.\nMiten liikkeen luovutus vaikuttaa muuten työntekijöiden asemaan?\nKuten aiemmin todettiin liikkeen luovutuksessa vanhan liikkeen omistajan työoikeudelliset oikeudet ja velvollisuudet siirtyvät sellaisinaan luovutuksensaajalle. Tämä tarkoittaa, että vanhaa työnantajaa sitonut työehtosopimus, samoin kuin vanhan työnantajan tekemät esim. lisäeläkkeitä koskevat järjestelyt sitovat myös uutta työnantajaa. Työehtosopimus sitoo uutta työnantajaa työehtosopimuksen voimassaolon loppuun saakka.\nTyöntekijöiden toimenkuvat ja tehtävät voivat myös muuttua luovutuksen jälkeisien organisaatiomuutosten seurauksena. Liikkeen luovutuksen seurauksena saattaa johtaa myös siihen, että työsuhteisiin sovelletaan toista työlakia kuin aikaisemmin. Uusi työnantaja voi kuitenkin paikallisella sopimuksella sitoutua noudattamaan sellaisiakin ehtoja jotka sitoivat luovutuksen antajaa mutta eivät luovutuksen saajaa.\nTyönantajalla on velvollisuus ottaa tuotannollisista tai taloudellisista syistä irtisanomansa työntekijät takaisin tietyin edellytyksin. Tämä velvollisuus siirtyy liikkeen luovuttamisen myötä luovutuksensaajalle, eli uudella työnantajalla voi olla velvollisuuksia myös vanhan työnantajan entisiä työntekijöitä kohtaan.\nTyöntekijällä on oikeus irtisanoutua liikkeen luovutuksen takia.\nUudella työnantajalla ei ole oikeutta irtisanoa työntekijöitä pelkästään liikkeen luovutuksen seurauksena, mutta irtisanominen on mahdollista, jos siihen on taloudellisia tai tuotannollisia syitä.


Psycho: Hullu vaikka voissa paistaisi, piilota keittiöveitset\nPsycho® kolikkopelin arvostelu\nKun akuutti hulluus iskee\nVerinen puukko ja tunnelma\nJännitystä ei kerry kunnolla\nSana psykopaatti tulee kreikankielisistä sanoista psyche ja pathos, joka tarkoittaa sielun kärsimistä. Termiä käytettiin ensimmäisen kerran 1847 saksalaisessa mielenterveysartikkelissa, mutta psykopaatin kuvauksen esitteli jo vuonna 1801 ranskalainen Philip Pinel. Tämä psyatri tutki potilaitaan, jotka vaikuttivat päällisin puolin älykkäiltä, mutta tekivät silti impulsiivisia ja itsetuhoisia tekoja mielivaltaisesti. Hän kuvasi tilaa ’hulluudeksi ilman harhoja’ tai ’rationaaliseksi hulluudeksi’. Amerikkalainen Benjamin Rush puolestaan kuvasi samantapaisia oireita ’moraalikykyjen perversioksi. Englantilainen James Prichard kutsui tätä mielenterveyden häiriötä moraali-mielisauraudeksi. Siihen maailmanaikaan moraalilla tarkoitettiin yleisesti yksilön henkisiä kykyjä.\nMitä se sitten käytännössä on? Kuvittele, ettei sinulla olisi lainkaan omatuntoa, ei syyllisyydentunnetta tai katumusta mistään mitä teet, eikä mitään välittämisen tunteita tuntemattomia, tuttuja tai läheisiä ihmisiä kohtaan. Ei häpeää, vaikka olisit tehnyt mitä tahansa moraalitonta tai kylmäveristä. Et myöskään tajua, miksi kukaan ottaa vastuun teoistaan. Tämän lisäksi pidät omat ajatuksesi muilta piilossa ja annat muiden olettaa, että ajattelet samoin kuin kaikki muutkin.\nPsykopaatti ei aina ole rikollinen lain silmissä, vaikka voikin muiden mielestä käyttäytyä joskus järjettömän julmasti. Tutkimukset osoittavat, että yritysjohtajissa on kantaväestöön verraten tuplasti enemmän psykopatiaan viittaavia piirteitä. Lapsena havaittavia piirteitä ovat muun muassa eläimiin kohdistuva julmuus ja tulipalojen sytyttäminen. Ihmisen etuaivokuori ja mantelitumake ovat olennaisia normaalin tunne-elämän ja moraalikäsitysten muodostumisessa. Tutkijat ovat huomanneet, että aivovauriot, jotka ovat vaurioittaneet näitä alueita, johtavat yksilön psykopaattiseen ja väkivaltaiseen käytökseen. Jos näissä alueissa on kehityshäiriöitä, on riski, että yksilöstä tulee psykopaattinen.\nPsykopatia ei kuulu viralliseen tautiluokitukseen, psykiatriassa käytetään erilaisia termejä, mutta silti psykopatia on yleisessä käytössä puhekielessä ja oikeussaleissa. Läheisiä virallisia luokituksia ovat antisosiaalinen ja narsistinen persoonallisuushäiriö. Kuuluisimpiin psykopaatteihin kuuluu mm. Ted Bundy, joka syntyi isättömänä koviin oloihin 22-vuotiaalle äidilleen. Louise muutti vanhempiensa luokse ja Tedille uskoteltiin lapsena, että tämän isovanhemmat ovat hänen vanhempansa ja äiti on isosisko. Bundyn isoisä oli erittäin väkivaltainen. Samalla kun Bundyn ensirakkaus hylkäsi hänet, sai hän tietää perhekuvioistaan totuuden. Kellä tahansa varmaan napsahtaisi päässä tässä kohtaa ja niin napsahti Bundylläkin. Tämä aloitti kolmivuotisen murha-aallon, jonka aikana ehti tappaa yli kolmekymmentä opiskelijatyttöstä.\nMiten psykopatia sopii pelin aiheeksi\nHelinä Häkkänen-Nyholm julkaisi vuonna 2009 kirjan Psykopatia. Kirjassa esitettiin tilastollisia lukuja, jonka mukaan kokonäisväestöstä noin 1 prosentti on psykopaatteja, murhaajista 30% ja sarjamurhaajista 90%. Psykopaattiaiheesta kiinnostui myös englantilainen Sir Alfred Hitchcock, elokuvahistorian yksi vaikutusvaltaisimmista pioneereista. Jännityselokuvien mestari oli ehtinyt jo tehdä mm. klassikoelokuvat Takaikkuna ja Vertigo. Hitchcock muutti tyyliään voimakkaasti edellisestä elokuvastaan Vaarallinen romanssi ja käytti mustavalkokuvaa ja tv-kuvausryhmää pienen budjetin tuotantoonsa. Elokuvan julkaisu oli vaisu ja kriitikot eivät tienneet mitä sanoa. Uusi elokuva kuitenkin alkoi kerätä vauhtia ja aina vain suurempia yleisöjä, saavuttaen kriitikkojen ylistyksen, neljä Oscar-ehdokkuutta ja tähän päivään asti kestävän kulttimaineen.\nNextGen Gaming on osunut pelillään kultasuoneen, Universalilta ostettu Psychon lisenssi on ainutlaatuinen tilaisuus luoda kulttiklassikosta maineensa veroinen kolikkopeli. Pelin avauksessa pomonsa rahat kavaltanut Marion Crane saapuu Bates-motelliin rankkasateessa. Hämyinen tunnelma on saavutettu mainiosti. Sitten päästään pelaamaan. Myrskyisessä taustassa näkyy elokuvan tunnusomainen ja pahaenteinen puutalo ja motellin kyltissä vilkkuvat neonvalot. Pelikiekot on sijoitettu suihkuverhon päälle, jonka merkityksen jokainen elokuvan tunteva tietää. Talo toimii scatter-symbolina ja kolmella tienaa ilmaisia kierroksia ja kahdellakin tienaa takaisin oman panoksensa. Scatterilla voi voittaa 10, 15 tai 20 ilmaiskierrosta, riippumatta montako scatteria osuu. Arpa ratkaisee ilmaiskierrosten määrän. Lisäksi viidellä scatterillä voittaa 2500 kolikkoa, joka vielä kerrotaan omalla panoksella. Pienin kolikko on 0,02 euroa ja suurin 4 euroa, jolloin yhden kierroksen panos nousee 100 euroon pelin 25 voittolinjalla.\nNextGen verhon takana\nGrafiikat ovat hienoa jälkeä ja jännitysmusiikki sopii peliin kuin keittiöveitsi selkään. Wild symboli onkin juuri keittiöveitsi. Scattereilla saaduilla ilmaiskierroksilla wildeja esiintyy tiuhemmin ja hieno animaatio heilahtavasta veitsestä hyppii usein ruudulle. Parasta on wildeilla saatavat kertoimet. Kerroin voi hypätä ilmaiskierroksilla jopa x40, joten pelissä on ehdottoman kannattavaa päästä Free Spineille. Mukava ominaisuus on Gamble, jossa kortin värin tai maan oikein arvaamalla voit tuplata tai nelinkertaistaa juuri voittamasi potin. Tuplaus myös toimii niin monta kertaa peräkkäin kuin uskallat kokeilla, joten pienikin potti voi turvota nopeasti. Kiekkoja on viisi, mutta päällekkäisiä symboleita vain kolme, jonka ansiosta peliä on helpompi seurata, mutta voittolinjoja on tällöin vähemmän. 25 on kuitenkin tarpeeksi ja pelissä tapahtuu jatkuvasti jotain, joten viihdearvo on korkealla. Peruspelissä odottaa myös yllätys – kun olet täysin tavanomaisesti pyörittämässä rullia, verho vedetäänkin yhtäkkiä sivuun...\nMissä pelata Psycho\n500€+ 50 ILMAISPYÖRÄYTYSTÄ Tutustu\n250€50 ilmaiskierrosta Tutustu\nPäävoitto 9 999 kolikot\nPäävoitto (käteinen) 2 500€\nPelattavat kolikot (maksimi) 4 kolikot\nPanosrajat 0.50€ - 100€\nPanokset kolikoilla 0,02€ - 4€\nKolikkoja per linja 1 à 10\nSnowflakes Justice League Batman Shangri La Xing Guardian Maniac Millons


Luokka:Samoajat – Partio-ohjelma\n[+] Kikkapakki (0)\n[+] Metsävarusteet (0)\n[+] Omat varusteet (0)\n[+] Pakolliset varusteet (0)\n[+] Partiovarusteet (0)\n[+] Päivittäisvarusteet (0)\n[+] SamoajaLuotsi aktiviteettikortti (0)\n[+] Samoajien osa-alueet (6)\n[+] Tasku (0)\nSivut, jotka ovat luokassa Samoajat\nSeuraavat 191 sivua kuuluvat tähän luokkaan. Sivujen kokonaismäärä luokassa on 265.\n"Ensimmäisen luokan purjehdus"A\nBongaa ja kuvaa kymmenen lintua, matoa, koppakuoriaista, matelijaa, kalaa, perhosta tms…\nBongaamme lintuja kesän ajan. Vertaamme syksyllä saavutuksiamme.E\nElän viikon ilman televisiota, tietokonetta ja videopelejä. Keskustelemme, mihin aikani kului. Oliko se ympäristölle parempaa?\nEntä jos jokin olisi mennyt toisin?\nEtsimme ja nimeämme samoajavartion oman hiljentymispaikan lähiluonnosta.\nEtsimme kiinnostavia kesätyöpaikkoja ja kirjoitamme hakemuspohjan.\nEtsimme oman tapamme rentoutua.H\nHakeudumme outoihin tilanteisiin muiden ihmisten joukkoon ja tarkkailemme ihmisten reaktioita erilaisissa tilanteissa.\nHallitsen EA1- ja EA2-kurssilla vaadittavat taidot.\nHankimme kokoukseemme asiantuntijan keskustelemaan kanssamme päihteistä ja niiden vaikutuksesta elämään.\nHankin tietoa ihmisten elinoloista eri puolilla maailmaa ja pohdimme, miten epäoikeudenmukaisuutta voitaisiin vähentää.\nHarjoittelemme hiihtämistä talvivaellusvarusteissa\nHarjoittelemme ryhmämme kanssa suunnistamista säännöllisesti vähintään puolen vuoden ajan esim. iltarasteilla.\nHarjoittelemme suunnistamista erikoiskarttojen avulla.\nHarjoittelen pennin venytystä: ostan pienellä summalla parini kanssa tarpeet kolmen ruokalajin ateriaan kahdelle.\nHuollamme lippukunnan leirikaluston ennen leiriä ja leirin päätteeksi.\nHuollamme lippukunnan työkalut tai tiskaamme kaikki lippukunnan astiat\nHuollan omat retkeilyjalkineeni oikein\nJärjestämme juhlat, jotka noudattavat hyviä tapoja ja etikettiä.\nJärjestämme jännittävän luontoretken sudenpennuille, seikkailijoille tai tarpojille.\nJärjestämme käytöskoulun itsellemme tai nuoremmille partiolaisille.\nJärjestämme leirillä leirikirkon tai hartauden.\nJärjestämme lippukunnan perinteisen juhlan\nJärjestämme lippukunnan roskatalkoot, haravointitalkoot tai muun viihtyisyyttä lisäävän ympäristötapahtuman.\nJärjestämme tarpojille ensiapuharjoituksen, jossa on myös tilanneharjoitus ja sen purku.\nJärjestämme ötökkäsafarin valitulle porukalle.K\nKahlaan suolla, vierailen vuorella ja uin ojassa\nKasvatamme yrttejä, kasviksia tai juureksia ja käytämme niitä ruoanlaitossa.\nKeksimme oman kädentaitotehtävän\nKertaamme Suomen luonnosta löytyvät syötävät kasvit, sienet ja marjat, jonka jälkeen järjestämme koemaistajaiset\nKertaan suunnistustaidot ja havainnoin ilmansuuntia luonnossa.\nKeräämme marjoja tai omenoita, ja teemme niistä hilloa tai mehua talven retkille.\nKeskustelemme erilaisista rooleista ryhmissä. Kokeilemme erilaisia rooleja ryhmässämme.\nKiipeilen asiantuntijan opastuksella jäällä tai kalliolla.\nKilpailemme kokkisotaa nuotioruoanlaitossa\nKohotan kuntoani ennen vaellusta urheilemalla säännöllisesti puolen vuoden ajan.\nKokeilemme myönteistä ajattelua ja erilaisia mielenhallinnan tekniikoita.\nKokeilemme uutta liikuntalajia\nKokkaamme ruokaa lähiruoasta, luomuruoasta tai reilun kaupan ruoasta. Pohdimme samalla, mitä itse hyödymme tällaisesta ruoasta.\nKokoamme parhaat pyykinpesuvinkit ja pesemme retkivaatteet ohjeiden mukaan.\nKorjaamme tai uudistamme vanhan tavaran\nKuinka kuntasi tukee nuorisotyötä?\nKuivaamme ruokaa vaelluksellemme.\nKunnostamme lippukuntamme koloa, kämppää tai venettä.\nKunnostamme tai suunnittelemme ja toteutamme merkityn luontopolun muiden luonnossa liikkujien iloksi.\nKäymme eläintarhassa tai eläinpuistossa. Arvioimme, onko eläimillä lajilleen sopivat tilat.\nKäymme läpi nuorten tekemiä ihmissuhteisiin ja seksiin liittyviä kysymyksiä. Esitämme kysymyksiin omat ratkaisuehdotuksemme ja keskustelemme niistä.L\nLeivomme suklaakakkuja ja syömme ne kaikki saman illan aikana. Keskustelemme, mikä on ruokailutavoissa kohtuullista, mikä ei.\nLievitämme pienempien koti-ikävää\nListaamme asioita, joille on ikärajoja. Lailliset ikärajat, oma mielipide, yleinen mielipide. Miksi mielipiteissä on eroja?\nMietimme hauskoja leiriteemoja ja niihin sopivia ohjelma-ajatuksia lippukunnan käyttöön.\nMietimme, mitä tapaturmia voi sattua vaelluksella. Harjoittelemme ensiaputaitoja tällaisten tilanteiden varalta ja kokoamme ensiapulaukun vaellusta varten.\nMuutan omaa käytöstäni jonkin / joidenkin toimintatapojen kohdalla myönteiseen suuntaan vähintään viikoksi. Havainnoin, miten se vaikuttaa muihin ihmisiin. Raportoin tulokset vartiossani.N\nNaisten ja miesten työtO\nOlen hiljaa vuorokauden.\nOma lippu liehumaan\nOpettelemme pukeutumaan oikein eri tilanteissa.\nOpettelemme tekemään hätäsuojan ja harjoittelemme varusteiden korjaamista maasto-olosuhteissa.\nOpettelemme vaihtamaan / paikkaamaan polkupyörän, mopon tai auton renkaan\nOpettelemme valmistamaan perinteisiä suomalaisia joulukoristeita, esim. olkipukki, lastulintu, tuomaanristi, himmeli, kynttilät…\nOpettelen sytyttämään nuotion ilman tulitikkuja tai sytytintä\nOsaan huoltaa hiihtovarusteeni\nOsaan johtaa lippumenot juhlatilaisuudessa\nOsaan pystyttää ja huoltaa kolme erilaista majoitetta.\nOsallistumme Jukolan / Venlojen viestiin.\nOsallistumme itsenäisyyspäivän juhlallisuuksiin paikkakunnallamme.\nOsallistumme opastetulle luontoretkelle\nOsallistumme piirileirille palvelutehtävissä\nOsallistumme suurleirille tai jamboreelle\nOsallistun lippukunnan tapahtuman budjetointiin ja seurantaan.\nOsallistun vaeltajien järjestämään tapahtumaan, jossa on aiheena seksuaalinen turvallisuus.\nOtamme selvää erilaisista talvimajoitteista ja kokeilemme vähintään kahta erilaista lumimajoitetta.\nOtamme selvää, mistä käyttämämme päivittäiselintarvikkeet ovat kotoisin.\nOtan selvää, kuinka paljon saan ja tarvitsen energiaa koulupäivän aikana ja retkipäivän aikana. Suunnittelemme vaellukselle energiapitoisen ruokalistan, ja laskemme siitä saatavat energiamäärät. Testaamme listaa retkellä.P\nPelaamme videopeliä tai surffaamme netissä yhtäjaksoisesti liian kauan. Keskustelemme kriittisesti mahdollisista omista riippuvuuksistamme ja mitä niille voi tehdä.\nPidämme hengellisten laulujen levyraadin.\nPidämme taidenäyttelyn lippukunnan tapahtumassa, Yrjönpäivänjuhlassa, itsenäisyysjuhlassa tms.\nPidän huoneeni siistinä kuukauden ajan.\nPidän nukkumispäiväkirjaa kahden viikon ajan. Otamme selvää, mitä muutoksia elimistössä tapahtuu, kun ei lepää riittävästi. Järjestän unikoulun itselleni, jossa remontoin nukkumistapojani paremmiksi.\nPidän vartiolleni hiljentymistuokion.\nPohdimme, mitkä arkiset asiat ovat meille vaikeita. Esitämme ratkaisuehdotuksia, miten vaikeista tilanteista voi selvitä.\nRahoitamme samoajatapahtumaan osallistumisemme (adventtikalenteriteemalla).\nRahoitamme samoajatapahtumaan osallistumisemme.\nRakennamme kesäleirillä tukevan lautan, jota voidaan käyttää koko leirin ajan.\nRakennamme leiripaikalle kirkon.\nRakennamme vesikulkuneuvon, jolla ylitämme pienen vesistön.\nSeuraan omaa rahan käyttöäni kahden viikon ajan ja suunnittelen seuraavat kaksi viikkoa.\nSeuraan viikon ajan, kuinka paljon liikun huomaamattani eli teen hyötyliikuntaa.\nSuunnittelemme ja rakennamme ison leiriportin.\nSuunnittelemme ja rakennamme leirisaunan\nSuunnittelemme ja rakennamme toimivan ja ergonomisen leirikeittiön, jossa on myös kierrätyspiste.\nSuunnittelemme ja rakennamme vesiliukumäen\nSuunnittelemme ja toteutamme leirin iltaohjelman, ohjelmallisen aamuherätyksen tai leirikasteen\nSuunnittelemme ja toteutamme suunnistuskoulutuksen ja suunnistusradan jollekin muulle ikäkaudelle.\nSuunnittelemme ja toteutamme yöllisen majava-, pöllö-, yökkös- tai lepakkoretken.\nSuunnittelemme lippukunnan jouluvarainhankintakampanjan (adventtikalenteriteemalla).\nSuunnittelemme lippukunnan jouluvarainhankintakampanjan.\nSuunnittelemme, valmistelemme ja toteutamme oman vaelluksen, joka kestää vähintään kaksi vuorokautta. Huomioimme suunnitelmassamme osallistujien kunnon ja taidot.\nSuunnittelemme, valmistelemme ja toteutamme ryhmän oman erävaelluksen paikkaan, joka ilmentää jollakin tavalla Suomea tai suomalaisuutta. Erävaelluksen etäisyys kololta on vähintään 200 km, kesto 4-8 vrk, teltta- tai laavumajoitus.\nSuunnittelemme, valmistelemme ja toteutamme yöretken, jossa liikutaan jollain lihasvoimalla liikkuvalla kulkuvälineellä\nSävellämme ja sanoitamme leirilaulun\nTeemme adventtikalenterin ja viemme sen päiväkotiin tai vanhainkotiin.\nTeemme esittelyn paikkakuntamme houkuttelevasta retkikohteesta.\nTeemme hiekka- tai jääveistoksen.\nTeemme kesäleirille veturin tai leiriuunin.\nTeemme kesäleirillä käyttökelpoisen riippu-/köysisillan.\nTeemme kolon seinälle partiomaisen seinätaulun, jossa on myös kehykset. Kiinnitämme taulumme seinään.\nTeemme leirille johtajahuoltopisteen\nTeemme leiripelejä vapaahetkiä varten\nTeemme liikennelaskentaa ruuhka-aikaan vilkkaalla kaupunkikadulla.\nTeemme lippukunnan leirille leirimerkit osallistujille.\nTeemme lippukuntaleirin turvallisuussuunnitelman\nHaettu osoitteesta http://ohjelma.partio.fi/index.php/Luokka:Samoajat\nPrint as PDFSelaa ominaisuuksia\tSivua on viimeksi muutettu 19. elokuuta 2008 kello 09.21.\nTämä sivu on näytetty 42 242 kertaa.


Tuleeko soten vanavedessä kuntoutusuudistus? - Varma\nTuleeko soten vanavedessä kuntoutusuudistus?\nKuntoutus on sana, jonka useimmat kokevat jollain tavoin myönteiseksi. Siihen se yksimielisyys sitten loppuukin. Kuntoutuksen käsite on hyvin laaja ja pitää sisällään erilaisia asioita vammaisen elämää helpottavista apuvälineistä tukea antaviin keskusteluihin ja puheterapiasta opiskelumatkojen tukemiseen. Kuntoutuksen ammattilaisia toimii mitä erilaisimmilla pohjakoulutuksilla, mikä tietenkin vaikuttaa toimijoiden ammatilliseen orientaatioon.\nJo vuoden 2002 valtioneuvoston kuntoutusselonteossa todettiin ”Kuntoutuksen ympärille on syntynyt monipuolinen, monitahoinen ja monimutkainen rakennelma lainsäädäntöä, palvelujen järjestäjiä, rahoittajia ja tuottajia.” Tämä kuntoutuksen epämääräisyys on edelleen valitettavan paljon totta.\nKuntoutussäätiön ja Varman kuntoutuksen ammattilaisille tekemässä Kuntoutuspuntari- kyselyssä tämä kuntoutuksen pirstaleisuus tuli hyvin esiin. Vastaajat edustivat kuntoutuspalvelujen tuottajia, järjestöjä, Kelaa, työeläkevakuuttajia, työhallintoa, kuntia, sairaanhoitopiirejä, työterveyshuoltoa jne. Kuntoutusammattilaisten monitahoisuus näkyi myös vastausten kirjossa. Yksi yhdistävä tekijä oli kuitenkin juuri kokemus kuntoutuksen suuresta pirstaleisuudesta.\nVastaajat näkivät sote-uudistuksen mahdollisuutena vähentää tätä pirstaleisuutta. Toisena isona mahdollisuutena nähtiin kuntoutuksen parempi kytkeytyminen lääketieteelliseen hoitoon. Vastaajat pitivät päätöksentekijöiden osaamista ja myös kiinnostusta kuntoutusasioihin valitettavan vähäisenä. Itse kysely taas koettiin hyvänä: tuntui hyvältä, kun kuntoutusväen omaa näkemystä kysyttiin.\nSinänsä soten keskeiset periaatteet – järjestäjätahojen väheneminen, rajapintojen hävittäminen, valinnanvapaus ja julkisen, yksityisen ja kolmannen sektorin yhteistyö – sopivat hyvin kuntoutukseen. Erityisesti yksittäisten kuntien roolin siirtyminen maakunnille vähentää toimijoiden määrää ja siten toivottavasti lisää myös ammattimaista toimintaa. Kuntoutus toimii jo nyt sosiaalitoimen, perusterveydenhuollon ja työelämän rajapinnoilla ja kuntoutuksessa on myös pitkä perinne yksityisistä ja kolmannen sektorin toimijoista.\nKyselyn vastaajat näkivät suurimpana kuntoutuksen kehittämiskohteena kuntoutuksen tarpeen varhaisen havaitsemisen. Siihen ei voida vaikuttaa millään hallinnollisilla rakenteilla, vaan siinä on kyse yksittäisen työntekijän ammattitaidosta. Ja tällöin havaitsija ei itse asiassa ole kuntoutuksen ammattilainen vaan muu työntekijä, jonka pitäisi osana normaalia hoito - tai asiakassuhdetta havaita kuntoutustarve.\nKuntoutuksen tulevaisuuden innovaatiot nousevat vastaajien mukaan digitalisaatiosta, teknologiasta ja yhteistyöstä. Uuden tekniikan hyödyntäminen on kuntoutuksessa vielä alkuvaiheessaan. Työterveyshuollossa on jo nähtävissä joitakin uutta tekniikkaa hyödyntäviä ja perinteisestä tavasta poiketen toimivia yrityksiä. Kuntoutuksessa nämä toisin toimijat antavat vielä odotuttaa itseään.\nKaupungilla kerrotaan, että kuntoutuksen uudistamista varten ollaan vielä tämän vuoden puolella asettamassa parlamentaarinen työryhmä. Soten keskeiset rakenteet ja periaatteet on siihen mennessä todennäköisesti saatu ratkottua ja työryhmä pääsee istuttamaan kuntoutusta tulevan sote-maailman asettamiin puitteisiin. Kuntoutuspuntarin perusteella kuntoutusväki odottaa pääsevänsä mukaan kuntoutuksen uudistamiseen.\nLue lisää Kuntoutuspuntarista. Jaa tämä:


Lue saatavilla olevat tilityypit huolellisesti. He hyväksyvät ja oppivat sen kautta, ja sitten he siirtyvät eteenpäin. Työtoverini jakoi tämän kauhuelokuvan.\nEnsinnäkin, Forex voi olla markkina, jossa yhden maan valuuttaa “verrataan” toisen maan valuutaan arvon määrittämiseksi. Tämä arvo on juuri se, mitä käydään kauppaa.\nPaperilompakot: Paperilompakko tarkoittaa, että kun ymmärrät bitcoin-panoksen digitaaliseen lompakkoon, tulet tietämään tiedot yksityisen avaimesi mukana ja tallentamaan ne tallelokeroon, laatikkoon tai patjaan (jos haluat). Se on erittäin suositeltava ja arvokas järjestelmä, jolla varmistetaan, miten saat rahaa, kotona, foorumilla, Internet-bitcoin-turvallisuudesta. Muista kuitenkin, että joku voi varastaa heidät tai jos talosi palaa, he menevät koko talon kanssa juuri nyt, sinun ei tarvitse saada sitä takaisin. Todella täsmälleen sama kuin resursseja taloudellinen. Myös kuten kolikoiden kanssa Casascius, ne eivät toimi hyvin, kun henkilö palaa tietokoneelle.\nYritys tarjoaa useita tuotteita, jotka auttavat pitämään toiset tietokoneisiin liittyvät turvassa. Tavarat sisältävät salasananhallinnan, mobiiliturvallisuuden ja salausvaluuttaohjelmistot. Mutta tässä artikkelissa keskitymme tietoturvatuotteisiin. Joten puhutaan siitä lisää.\nMiten kuinka ansaita rahaa online-foorumeilla ansaita talon sisäinen foorumi Internetissä\nKuinka paljon maksat henkilökohtaisesti joka viikko sinun Säästötili? Useimmat ihmiset sanovat, että se on imetty pois elämästäni. Loppujen lopuksi tämä ei ole se. Ajattele, kuinka paljon kulutat päivittäin yksinkertaisiin asioihin, kuten kahviin ja ruokaan. Voitko säästää 5,00 dollaria viikossa? tapasin kuinka ansaita rahaa online-foorumeilla vain yksi henkilö, joka sanoi, etteivät edes pystyisi säästämään sitä yltäkylläisyyttä. Kuusi kuukautta myöhemmin tämä ei-asiakas soitti minulle ja sanoi, että alku oli kokenut ja että hän työskenteli paljon enemmän ärtyneenä. Tässä on lyhyt ja miellyttävä suunnitelma – katso lisätietoja verkkokurssiltani. Ota yhteyttä toimistooni saadaksesi lisätietoja. tapa saada 7-osainen e-kurssi verkossa.\nTilityypit – Kaksi samanlaista sijoittajaa ei ole. Joillakin on korkeat tulot, kun taas toisilla on pienempi tili, josta käydä kauppaa. Etsi forex-välittäjää tarjoamaan sinulle valikoima tilejä. Esimerkiksi kauppiaat, joilla on pienet tilit tai jotka vain oppivat kauppaa koskevia vinkkejä katsomalla, mitä monet välittäjät kutsuvat “minitiliksi”. Tämäntyyppisen tilin tekeminen vaatii pienen vähimmäismäärän avata, sanotaan 250 dollaria. Tämä tili antaa paljon vipuvaikutusta määrällinen, jota tarvitset johtava liiketapahtumat niin pienillä tuloilla. Tämäntyyppisillä tileillä, kuten ansainta, osoitteessa, koti, foorumi, Internet, voit ehdottomasti käydä kauppaa $ 1 pip: llä, toisin kuin $ 10 tai ehkä enemmän pip arvolla. Vakiotileillä on korkeammat vähimmäissaldovaatimukset ja ne mahdollistavat kaupankäynnin eri vipuilla. Lue saatavilla olevat tilityypit huolellisesti.\nÄlykkäät forex-kauppiaat esittelemään itseään sinun ja pysy kultaisella mahdollisuudella. Tehtävien ei tarvitse olla avoinna ympäri vuoden. Voit viettää päivän tai kaksi ilman Jaa liiketoimissa. Jos haluat käydä kauppaa kaupan tekemiseksi, olet todennäköisesti tekemässä enemmän huonoja kauppoja, kuten, saat maksettua, kotona, foorumilla, Internetissä kuin hyvissä kaupoissa.\nLisäksi lohikäärmeiden on usein osoitettu olevan mystisiä kuinka ansaita rahaa online-foorumeilla valta sekä usko siihen, että he ovat hyvin itämaisia. Myyttien ja legendojen mukaan hyvän lohikäärmeen tappaminen voi tarkoittaa ikuista kadotusta ja pahan tappamista, mikä johtaa kuolemattomaan voimaan ja kunniaan.\nKysy itseltäsi, kuinka varallisuus vaikuttaa terveyteesi? Tietyssä iässä otat nämä varat pois ja käytät niitä. He hyväksyvät ja oppivat minulta ja sitten he menevät yläkertaan.\nJos löydät Forex-kaupankäynnin houkuttelevaksi, tee tutkimus. Voivatko ihmiset helposti vaihtaa sitä edestakaisin? Ainoastaan kahden tunnin ajan 10. päivän jälkeen se kääntyy matalammaksi eikä osu 166 dollariin.\nWordplay on toinen suosittu ja hauska online-videopeli. Demotili tarjoaa live-lainauksia, live-kaavioita ja suoratoistolähetyksiä. Seuraava ongelma koski pääsyä siihen.\nJos haluat päätyä johonkin, joka hämmentää sinut täysin ja lähettää sinut samanaikaisesti köyhään taloon, yritä päästä Forex-markkinoille, joka ostaa ja myy valuuttaa. Työtoverillani on tämä kauhu suhteessa. Suojellaksemme hänen jo nyt haurasta, särkynyttä egoaan, koska tässä kauheassa kokemuksessa kutsumme häntä Joeksi.\nNo, vihdoin löysin tarpeeksi määritellä Forex-kaupankäynnin, jotta tiedän mitä se oli ja mitä se aiheutti. Seuraava ongelma oli miten päästä hänen luokseen. Valitseeko kukaan online-yrityksen? Mikä? Joten tarkistin toisen Internetin. Anna minun kertoa sinulle, että hän ilmestyy kuinka ansaita rahaa online-foorumeilla Internetissä on enemmän paikkoja, jotka voisivat olla enemmän kuin onnellisia olla mukana netissä ainakin tietääkseen kenelle mennä, ellei joku ole tunnettu ja ymmärtää jotakuta.\nHUOMAUTUS: Lompakon tyyppi toimii sekä lompakkona että osana bitcoin-ohjelmistoa. Bitcoin toimii usein, kun jokainen tapahtuma lähetetään ja kirjataan koko järjestelmän kattavaksi määräksi (eli jokainen tapahtuma vahvistetaan peruuttamattomaksi ja tulee itse verkosta). Mikä tahansa tietokone, jolla on asianmukainen ohjelmisto, voi olla osa tätä järjestelmää ja tarkistaa ja ylläpitää solutorniverkostoa. Tämä lompakko toimii hyvin henkilökohtaisena lompakkona tämän järjestelmän tukena. Joten muista, että se vaatii 8-9 gigatavua vanhaa hyvää tietokoneen RAM-muistia. Jälkeen asennettu lompakko vaatii melkein saman synkronoinnin päivässä, mutta nyt se on kytketty verkkoon. Tarjous on kuin saada rahaa, kotona, foorumilla, Internetin normaalina, se ei vahingoita tietokonetta ja tekee yksilöstä maana turvallisemman, joten se on hyvä.\nYksi valinta, josta pidän, on käyttää isomman nisäkkään nimeä suuren rodun koirallesi. Aivan kuin hirvi tai karhu, jos sinulla on suuri karvainen rotu koira ja pentu. Mammutti oli lisäksi suuri, pörröinen nisäkäs, jota voitaisiin kutsua isoksi koirallesi lähinnä siksi, että hän oli valtava ja iso kuin norsu. Kokeile Dino-kokoa, iso koira, joka pystyy. Voit jopa mennä krypto-eläintieteeseen saadaksesi joitain nimiä isolle koirallesi, etenkin, saada rahaa, kotona, foorumilla, Internet Monster tai Sasquatch pörröisille pennuille. On paikkoja, jotka mainitsin myös suurille koirille. Sinulla on ylisuuri pentu ja luulet, että se todennäköisesti tuskin voi “liikkua sängyn ympäri”, kun siitä tulee valtava? Nimeä hänet Vuoreksi. Ymmärrättekö nyt, että iso lihava rotu koira on mukava ja iso? Entä Sumo, aivan kuten japanilaiset sumopainijat, heillä on taipumus olla kauniita ja voimakkaita mittasuhteita.\nJos kaupan luominen osakemarkkinoilla on pelottavaa, olet yksi monista. Kukaan, mukaan lukien ammattimaiset välittäjät, ei yksinkertaisesti voi tietää tarpeeksi kaikista optio-oikeuksista. Siksi monet kauppiaat erikoistuvat tai keskittyvät osakemarkkinoihin liittyviin erityiskysymyksiin, ja jotkut ihmiset voivat hyötyä ammattilaisten mielipiteistä, jotka saattavat olla hyviä tai eivät hyviä kaupassaan.\nTämän laadun avulla olet suorittanut tilaukset, joiden arvo on enintään 20 miljoonaa dollaria arvostan. Jälleen melkein luonnoton ominaisuus verrattuna muihin kauppamarkkinoihin.\nYllä olevassa esimerkissä ostat 1,2526 ja myyt 1,2528. 0,0002 (2 pistettä) menee forex-välittäjälle maksuna tapahtuman toteuttamisesta henkilöä kohti.\nNavigointinäppäin sisältää 28 kiireellisesti leikattua timanttia. Varmista ennen aloittamista, että sinulla on lompakko. Muistatko, millainen vesi maistuu?\nKuten hirvi tai karhu, jos sinulla on hieno kuinka ansaita rahaa online-foorumeilla karvainen koirarotu. He hyväksyvät ja oppivat tietokoneen ja sitten liikkuvat. Pidä huolta kaikista, pysy turvassa ja säästä rahaa.\nTags: Kuinka ansaita kotifoorumilla Internetin kautta


Pekka Visuri ei usko Venäjän uhkaan - Kotimaa - Uutiset - MTV.fi\nPekka Visuri ei usko Venäjän uhkaan Kotimaa\nJulkaistu 25.03.2007 04:43\n(Päivitetty 26.03.2007 18:00)\nPekka Visuri Maanpuolustuskorkeakoulusta sanoo, että Venäjän sotilaallinen uhkakuva on syntynyt virhetulkinnoista. Turvallisuuspolitiikan asiantuntijan mielestä Venäjän sotilaallista uhkaa on liioiteltu viime aikoina Suomessa.Maanpuolustuskorkeakoulun dosentti Pekka Visuri sanoo Väli-Suomen sanomalehtien Sunnuntaisuomalaisessa, ettei Suomen lähialueilla ole käynnissä varusteluaaltoa. Mainos (uutinen jatkuu alla)\nVisurin mielestä käsitys Venäjän sotilaallisesta uhkasta on syntynyt irrallisista tiedoista tehdyistä virhetulkinnoista.Visurin mukaan tuoreiden kansainvälisten varustelu- ja budjettitietojen mukaan Venäjän armeijan painopiste on etelässä, Suomen rajalla on vain kaksi prikaatia. Visuri arvioi, ettei Venäjän sotilasbudjetin kasvattamisella aiota aloittaa uutta varustelukilpaa, vaan asevoimia "normalisoidaan" viime vuosien rappion jäljiltä. Venäjän sotilasbudjetti on noin kahdeskymmenesosa Yhdysvaltain varustelukuluista.\nSuomi siirtynyt kesäaikaan\nOpiskelijoiden vuosittaiset mätkyt taas maksuun Uusimmat uutisvideot


Asus julkaisi halvemman vaihtoehdon Transformer Prime -tabletille - Hardware.fi\nHardware.fi > Uutiset > Asus julkaisi halvemman vaihtoehdon Transformer Prime -tabletille\nKirjoittaja Teemu Laitila, 23. huhtikuuta, 2012 14:48 23.04.2012 14:48 | Kommentteja (7)\nUudenlaisilla Transformer-tableteillaan Android-valmistajien kärkeen ponnahtanut Asus on julkaissut uuden näppäimistöllisen tulokkaan Transformer-tabletien sarjaan. Transformer Pad 300 muistuttaa ominaisuuksiltaan sarjan lippulaivaa Transformer Primea, mutta esimerkiksi materiaalivalinnoilla hinta on saatu hinattua alemmas.\nToisin kuin lippulaivamalli, Transformer Pad 300 on muovipintainen ja hieman paksumpi. Silti sen sisuksista löytyy edelleen neliytiminen Tegra 3 -järjestelmäpiiri. Näytön resoluutiokin on säilynyt samalla tasolla eli 1280x800 pikselissä. Näyttöpaneelina on kuitenkin pelkkä IPS-paneeli kalliimmassa mallissa käytetyn Super IPS+ -paneelin sijaan.\nAsuksen mukaan laite saavuttaa peruskäytössä 10 tunnin akkukeston, joka näppäimistötelakan avulla kasvaa jopa 15 tuntiin. Laitteesta on aluksi tulossa myyntiin vain sininen versio, mutta myöhemmin myyntiin saapuvat myös valkoinen ja punainen malli.\nAsus ei ole vielä ilmoittanut laitteen tulevaa jälleenmyyntihintaa tai myynnin alkamisajankohtaa Suomessa. Yhdysvalloissa laite on kuitenkin tulossa myyntiin lähiaikoina. 16 gigatavun muistilla varustettu laite maksaa 379 dollaria ja tuplasti suurempi 32 gigatavun muisti kasvattaa hintaa vain 399 dollariin. Lähes pakollinen näppäimistötelakka myydään erikseen 149 dollarin hinnalla.\nsamarit1 23. huhtikuuta, 2012 15:06\nHyvä veto asukselta.Pitää panna harkintaan kyseinen laite.\narcanix 23. huhtikuuta, 2012 21:45\nMillä tavoin telakka on lähes pakollinen? Olen omistanut ensimmäisen transformerin julkaisusta, eikä ole ollut vielä mitään käyttöä telakalle.\nhannibal_pjv 23. huhtikuuta, 2012 23:14\nWell telakan tarve on varmaan ihan käyttökohtaista. Itselle olisi tarvetta tappärille, jonhon tarvittaessa saisi näppäimistön ja samalla lisävirtaa. Jos käytä täppäriä lähinnä lukemiseen, nii eihän sillä näppiksellä paljoa tee, varsinkin kun kokonaispaino kasvaa! Mutta jos sillä haluaa kirjoittaakkin eikä viitti raahata läppäriä, niin telakka antaa ihan kohtuullisen vaihtoehdon.\nItse voisin kuvitella, että jos näyttö on vain kohtuullisen hyvä tuolla voisi sen pari tuntia ala 20-40 sivullista tekstiä naputella mukavammin, kuin virtuaalinäppiksellä.\njohtaja59 24. huhtikuuta, 2012 7:55\nKirjoittajan mielestä tabletti on tarpeeton, jos siinä ei ole näppäimistöä ja akk ukestää vain 10h :)\nNo mutta kyllähän tämä halvempi malli saa monet kauppaan, jotka ovat tähän asti vain harkinneet.\nIbanez90 24. huhtikuuta, 2012 11:54\nJos euro per dollari muunnoksella taas mennään niin tuohan maksaa melkein yhtä paljon kuin Prime. Prime maksaa 599€ kun tuo maksaa 548$ ja se muunnetaan euroiksi niin saas nähdä paljon tuo sitten loppujen lopuksi maksaa.\nViestiä on muokattu sen lähettämisen jälkeen. Viestiä on muokattu viimeksi 24. huhtikuuta, 2012 @ 11:54\nASUS_Suomi 30. huhtikuuta, 2012 11:46\nTransformer Pad 300 hinnat tulevat asettumaan Euroissa seuraavasti siten, että viimeisenä aina 3G-mallin hinta.\nPad 399€ / 499€\nPad + telakka\t549€ / 649€\nAnonymous User 4. toukokuuta, 2012 16:31\nKannattaa ostaa telakka ja padi erikseen, säästät euron ;)\nEdellinen: AMD jättää vanhojen Radeon-korttien tuen ajureistaan heinäkuussa\nSeuraava: Uusi artikkeli: arvostelussa Intel Core i7-3770K